
Riječ odgovornog 


urednika 


Dragi Hrvati iz Srijema, Bačke i Ba- 
nata, 

Hvala Bogu i Uskrslom Isusu da se 
prvi broj našeg glasila nalazi pred 
nama baš pred nastupanje naj- 
značajnijeg kršćanskog Blagdana. 
Uskršnja Svjetlost neka nam po- 
mogne da u našem glasilu uvijek 
iznosimo istinu i uvijek samo istinu. 
Dragi čitatelji, dragi prijatelji iz 
Srijema! 


nademo da su došli divlji i ot- 
jerali pitome s njihovih stoljet- 
nih ognjišta. Progonstvo Hrva- 
Srijema traje više od 75 
sustavno osmišljeno, per- 
fidno a često i krva- 
vo. Rasuti smo diljem 
svijeta, po svim kon- 
tinentima od Europe 
do Australije. Većina 
nas Hrvata iz Srijema 
nalazi se u dragoj 
nam domovini. Zna- 
demo _ svi mi _ da 
Hrvati nastanjuju 
prostore Srijema od stoljeća VII., a 
znadu to i naši neprijatelji. Znademo 
mi da svaka stopa srijemske zemlje 
govori hrvatski. Naši pradjedovi svo- 
iim radom, mukom i trudom ople- 
menili su srijemsku zemlju. Mi smo 
oblikovali zemlju, ona je oblikovala 
nas. Znademo mi da je Srijem od 
Vukovara do Zemuna oduvijek povi- 
jesni i etnički hrvatski prostor, i kao 
takav uvijek je bio pod ingerencijom 
hrvatskih kraljeva i banova i Hrvat- 
skog državnog Sabora. Tako je to 
bilo tijekom dugih stoljeća povijesti 
sve do 1918. godine. Nakon te 
kobne godine nastaju problemi za 
Hrvate u Srijemu. 

Nikada ne smijemo zaboraviti da 
su nam tamo ostali grobovi naših 
pračukundjedova. Ne smijemo zabo- 
raviti da je nebo iznad Srijema tužno 
bez nas, da nas zove srijemska zem- 
lja, zove svoje ratare i vinogradare, 
radnike i intelektualce, zove one s 
kojima je živjela trinaest stoljeća, 
zove one koje je hranila i koje je 
umorne primila u svoju njedra. 


ta iz 
godina, 


U ime Zajednice i u svoje 
osobno, želim vam sretan i 
blagoslovljen Uskrs. 


Franjo Orlović 


Riječ glavnog urednika 


Dragi moji Srijemci, 

Prvi je broj našeg BILTENA pred 
Vama! Izašao je uoči našeg naj- 
većeg kršćanskog Blagdana 
USKRSA! Tim Blagdanom 
uskrsnimo svak u sebi! 

A što znači Uskrsnuće? 


o je pobjeda Boga nad zlim, 
T nad svim onim što nas je u 

ovom vremenu i prostoru 
zadesilo. Pobjeda znači prevladava- 
nje zloga, njegovo podčinjavanje 
svemu dobrom u nama. A da bismo 
to postigli moramo postati novim 
ljudima. Moramo odbaciti od sebe 
sve ono što bi nas u našoj nevolji 
moglo izjednačiti s onima koji su 
nam zlo činili, koji su nas otjerali s 
naših vjekovnih srijemskih ognjišta, 
koji su nam razorili sve ono što je 
činilo našu izvornu i nepatvorenu 
hrvatsku narodnu i vjersku tradiciju. 
Njima u našem Uskrsu nema mjesta, 
sve dok se ne pokaju za sve one 
pogubnosti i opačine_ što nam 
naniješe. 

BILTEN želi svima Vama pomoći 
na putu našeg vlastitog preporoda i 
samoosvješćenja, kako biste lakše 
podnijeli tegobe života u  prog- 
nanišivu i izbjeglištvu. 

On Vam želi pomoći u svemu 
onom što će Vam olakšati boravak i 
život u novoj sredini sve do dana 
Vašeg povratka kući. Da bismo to 
postigli, molimo Vas da biste s 
nama surađivali! Pišite nam o svemu 
što Vas zanima, pitajte i predlažite, 
a i šaljite nam svoje vlastite priloge. 
Svima ćemo odgovarati, niti jedno 
pismo neće ostati bez odgovora. 

Samo će Vas na taj način ovaj 
BILTEN udomiti u Vašoj novoj sred- 
ini, ali i pomoći Vam da se kao čes- 
titi naši ljudi jednom povratite tamo 
od kuda ste došli. Ne reče li zato is- 
pravno jedan od prognanika; ako su 
nam tamo sve razorili, ne smijemo 
dopustiti da i nas razore! 


Pomozite nam da tu zadaću 
zajedno s Vama ostvarimo! 


Svima Vam želimo sreine 
Uskrsne blagdane! 


Srdačno Vas pozdravlja Vaš 
glavni urednik! 


Zagreb, o Uskrsu, 1995. 
Juraj Lončarević 

2 ZOV SRIJEMA 


aos enne PIDNANANKOSNOJANNANJVAS MOJA 


PREDSJEDNIK TUĐMAN S VOJVOĐANSKIM 
HRVATIMA 


Istaknuta 
potpora 
prognanicima 


Izaslanstvo je izvijestilo predsjednika 
Tuđmana da je više od 45.000 ljudi iz Voj- 
vodine prognano u Hrvatsku te da ih je 
većina uspjela zamijeniti kuće sa Srbima 
koji su dobrovoljno otišli živjeti u Srbiju 


Za - Predsjednik Republike 
Hrvatske dr. Franjo Tuđman primio 
je u srijedu u Predsjedničkim dvorima 
izaslanstvo Zajednice izbjeglih i prognanih 
Hrvata iz Vojvodine. Nazočni su bili predsjed- 
nika i dopredsjednik zajednice Franjo Or- 
lović i Ante Plivelić, autor knjige "Srijem - 
krvavo krilo Hrvatske" dr. Milan Bićanić, 
predstojnik Ureda za nacionalnu sigurnost 
dr. Krunislav Olujić i pročelnik Predsjednik- 
ova Kabineta Gordan Radin, priopćio je Ured 
predsjednika. 


Izaslanstvo je izvijestilo da je više od 
45.000 ljudi iz Vojvodine prognano u 
Hrvatsku te da ih je većina uspjela zami- 
jeniti kuće sa Srbima koji su dobrovoljno 
otišli živjeti u Srbiju. Samo u Zagrebu živi 
10 do 12 tisuća prognanih vojvođanskih 


Predsjednik Zajednice, Franjo Orlović, dopredsjednik, Ante Plivelić i čl 
. Zajednice dr. Milan Bičanić kod predsjednika RH dr. Franje Tuđmana 


Hrvata, a po 6000 ih ima na virovitičkom i osječkom po- > 
dručju, zatim na riječkom, zadarskom i istarskom. 
Izaslanici su izvijestili Predsjednika da im je dužjadranske 
obale otežana uknjižba imovine i zamijenjenih kuća, no 
većina prognanika iz Vojvodine dobro se snašla, imaju 
radna mjesta i, kako su rekli, podupiru hrvatsku državnu 
politiku. Iznijeli su podatke da se jutro njihove zemlje u Sri- 
jemu prodaje u bescijenje, za samo 1800 kuna. 


Predsjednikje istaknuo potporu hrvatske državne vlasti 
prognanim Hrvatima i njihovu uključenju u sveukupni 
politički i gospodarski život Republike Hrvatske, posebno 
njihova predstavnika u Ministarstvu obnove i razvitka i u 
Ministarstvo za povratnike. 


Izaslanstvo je na početku razgovora među ostalim 
darovalo predsjedniku Tuđmanu vezeni svatovski ku- 
movski ručnik, simbol tradicije i narodnog života, koji se, 
kako su naglasili prognani Hrvati, daje samo čovjeku kojeg 
se izrazito cijeni i poštuje. 


(Hina, Zagreb, četvrtak, 16. II. 1995.) 


Susret s Predsjednikom 
Republike Hrvatske na 
međunarodnom uzletištu 
u Braziliji, 26. studenog 
1994. god. 


(s lijeva na desno) Dr. 
Branko Opić iz Vukovara, 
časnik HV; — gospođica 
Dubravka  Šuto; Prof. 
Željko Loparić, predstavnik 
Hrvatske u Brazilu; iza 
gospođe Tuđman i iza g. 
Nikolića - Stjepan Pilat iz 
Mitrovice; između g. Nik- 


olića i ministra Granića - 
g. Domagoj Vlahović. 

Dr. Loparić, počasni 
predstavnik RH u Brazilu, 
Dr Branko Opić, predsjed- 
nik Trgovinske komore 
Brazil - Hrvatska, Do- 
magoj Vlahović, predsjed- 
nik društva Croatia Sacra, 
Dubravka — Šuto, = pred- 
stavnica društva Croatia 
Sacra, Stjepan Pilat, pred- 
stavnik društva — Croatia 
Sacra i Roberto Crnković, 
poduzetnik. 

KRATKO PREDSTAVLJANJE 
ZAJEDNICE IZBJEGLIH i 
PROGNANIH HRVATA 

SRIJEMA, BAČKE I BANATA 


red kraj 1991. godine veliki broj Hrvata iz Srijema 
Preeno je iseljen sa svojih ognjišta što je iziskivalo 
potrebu pružanja pomoći koja im je bila neophodna 
kao i upoznavanje svjetske javnosti s događajima koji su 


zadesili Hrvate u Srijemu. U tu svrhu 28. prosinca 1991. 
godine osnovana je u Zagrebu Zajednica izbjeglih i 


prognanih Hrvata iz Vojvodine kao vanstranačka i 
nevladina organizacija. 

Na osnivačkoj skupštini za prvog predsjednika 
skupštine izabran je Zvonimir _Cvijin, dipl. ing. Za 
članove Upravnog odbora izabrani su: dr. Milan Bićanić, 
Ivan Bonus, Zvonimir Cvijin, dr. Josip Domjenkov, dr. 
Mladen Lončar, Pero Marić, Milan Cindrić, Zlatko Pinter, 
Mirko Matković, Hugo Štoka, Antun  Plivelić. Prvi 
predsjednik bio je dr. Milan Bićanić. 

Na redovnoj skupštini 13. 12. 1992. za predsjednika 
Zajednice izabran je Antun Plivelić, za predsjednika 
skupštine Zvonimir_Cvijin_dipl. ing., za predsjednika 
Upravnog odbora Franjo Orlović, dipl. oec. 

Na redovnoj Skupštini 11. 12. 1993. godine za 
predsjednika Zajednice izabran je Franjo Orlović dipl. 
oec. Dopredsjednici su Antun Plivelić, Pero Marić i Ivan 
Mamić, za predsjednika skupštine izabran je Vlatko Fi- 
jala. 

Članovi sadašnjeg Upravnog odbora su: Josip 
Bosiljkov, predsjednik; Petar Andrić, dopredsjednik; Ivo 
Martinović, dopredsjednik; članovi Franjo Orlović, Antun 
Plivelić, Pero Marić, Ivan Mamić, Ljiljana Bakić-Umrlić. 
Josip Cindrić, Zvonimir Cvijin, Vlatko Fijala, Ante Go- 
tovac, Jelena Dodig, Mato Jurić, Nedeljko Martinović, 
Stjepan Rendulić i Ivica Umrlić. 


Članovi Izvršnog odbora su: Franjo Orlović, predsjed- 
nik, članovi Petar Andrić, Josip Bosiljkov, Zvonimir Cvijin, 
Fijala Vlatko, Ante Gotovac, Mato Jurić, Anica Korent, 


Ivan Mamić, Pero Marić, Ivan Martinović, Antun Plivelić, 
Stjepan Rendulić i Ivica Umrlić. 

Hrvati iz Srijema, Bačke i Banata nastanili su se 
diljem Republike Hrvatske te su zbog toga osnovani 
Ogranci Zajednice i to: u Splitu, Zadru, Rijeci, Zagrebu, 
Bjelovaru, Virovitici, Osijeku i Požegi. 

Ogranci u osnivanju: Budimci, Poreč i Šibenik. 


Programske zadaće usvojene na Skupštini Zajednice 
11. 12. 1993.: 

1. Učvršćivati i razvijati domoljublje u svim sredinama 
gdje su nastanjeni Hrvati iz Srijema, Bačke i Banata. Po- 
dizati nacionalnu samosvijest. 


2. U svakoj prigodi upoznavati širu javnost da je Sri- 
jem povijesno hrvatski državni teritorij kako je to is- 
taknuto u Deklaraciji Zajednice. 

3. Pomagati našim doseljenim Hrvatima u ostvari- 
vanju i rješavanju egzistencijalnih pitanja, koristeći 
stručnu pomoć mjerodavnih državnih organa. 

4. Uspostavljanje kontakta i suradnje s državnim or- 
ganima i na svim razinama održavati i proširivati. 

5. Organizirano prikupljati podatke o učinjenim zlod- 
jelima našim prognanicima kao štu su: ubojstva, ran- 
javanja, pljačke, teror, grube provokacije. 

6. U područjima gdje je znatniji broj naših 
doseljenika organizirati susrete prigodom blagdana, koji 
su se slavili u mjestima, iz kojih doseljenici potječu. Inici- 
rati okupljanje i susrete na kulturnim manifestacijama, 
gdje bi se prezentirali narodni običaji kraja. 

7. Uspostaviti i održavati dobre odnose sa medijima, 
osobito tiskom, radijom i televizijom. 

8. Organizirano raditi na izdavanju biltena kao 
glasila Zajednice, tromjesečnog časopisa i prikupljanja 
građe za Monografiju. 

9. Osigurati klupske prostorije za okupljanje i 
druženje, starih i mladih članova Zajednice. 

10. Osigurati materijalna sredstva kako bi Zajednica 
mogla funkcionirati. 

11. Ograncima — pružati —moralnu, a 
mogućnostima i materijalnu pomoć za njihov rad. 


prema 


U ovom kratkom predstavljanju Zajednice napomenut 
ćemo još i to da se Zajednica uzdržava dragovoljnim ra- 
dom članova, članarinom i darovima. 


FRANJO ORLOVIĆ 
MATO JURIĆ 


Članovi Glavnog odbora Zajednice 

POVRATAK SRIJEMA U 
HRVATSKI DUHOVNI 
PROSTOR 


ugo smo svi živjeli u državno- pravnom zlu što 
smo ga nazivali Jugoslavijom, 50 pa i više od 70 
godina! 

Najgore su dakako prolazili oni hrvatski krajevi koji 
su bili uz našeg agresora, a to je na primjer uz Boku, 
naš istočni Srijem koji je 1945. naprosto otet. 

Premda su Hrvati taj prostor naselili u samoj zori 
povijesti, tako da su na njemu bili starosjediocima i 
starincima, povijesna im sudbina nije bila nimalo sklona; 
od većinskog naroda, etničkim kataklizmama i putem 
raznih osvajača koji svoja osvajanja Srijema završavaju 
s ovim današnjim, hrvatski se narod od većinskog našao 
u manjini u istočnom Srijemu, premda ta činjenica ni- 
malo ne umanjuje značenje još jedne istine, da su Hrvati 
upravo na tom prostoru tijekom vijekova ostvarili izvorne 
oblike svog nacionalnog, etničkog, vjerskog i kulturnog 
postojanja, sve do današnjih dana. 

Dćnašnji su agresori na Srijem dovođenji ovamo 
putem mnogih osvajača kojima su oni pomogli u osva- 
janjima, što govori da se ne radi o narodu koji ima 
takvu vjekovnu tradiciju udomljenja na ovom prostoru 
kao hrvatski narod. Zato se spram ovog prostora i 
ponašaju ovako bezdušno. 

Srijem je bio sve do 1945. god. neporecivi dio hrvai- 
ske države, njezin neotuđivi dio. Sve administracije u 
prošlosti, bile one vjerske ili političke ne samo da su o 
toj činjenici vodile računa nego su je i svjedočile. Zato 
upravo sustavno razaranje svega što su Hrvati ostvarili 
Srijemu kao dio svog nacionalnog bića i. njegova iden- 
titeta imao je uvijek samo jednu zadaću, izbrisati bilo 
kakav trag Hrvatima u Srijemu. Napose je bila na udaru 


hrvatska srednjo-europska tradicija Srijema koja u svemu 
odudarala od one tradicije koju su donosili novovjeki os- 
vajači Srijema. 

Srbi dolažahu u Srijem na osnovi odluke drugih, 
napose osvajača iza kojih su nadirali, a Hrvati su ovamo 
došli dobrovoljno i po vlastitoj odluci. Zato se tu i radi 
o posve različitom mentaliteu koji se ne da pomiriti: 
Hrvati vezani za svoje, ne traže tuđe, a Srbi nevezani za 
svoje, jer ga u Srijemu nisu ni imali, stalno nadiru na 
tuđe. 

U današnjem je vremenu konačno stara Jugoslavija 
postala ostvarenjem velikosrpskih težnji da zavladaju 
drugim narodima, Hrvati u toj državi nisu bili nikad 
udomljeni, ni u prvoj ni u drugoj jugoslavenskoj državi 
koja je pod ambalažom komunističke ideologije nastavila 
s onim što nije uspjela postići pod monarhističkom 
kapom. Hrvati ni tada nisu ustuknuli. Kao živalj vezan 
tradicijom i vjerom, nesposoban za bilo kakve pretvorbe 
u nacionalnom i vjerskom pogledu, radije je uzeo na 
sebe sudbinu prognanika koja svjedoči o nasilju onog 
drugog. Tako se iz Srijema iselilo na tisuće Hrvata koji 
tako napustiše danas već nepostojeću Vojvodinu. 

Dužnost je sviju nas koji ih primismo u našoj i njiho- 
voj domovini Hrvatskoj da se skrbimo za njih i da 
vodimo o njima računa. Ta skrb ne znači da ona treba 
biti takva da se jednog dana kad tome dođe vrijeme, 
nitko od njih više ne vrati na svoje vjekovno stanište. Ta 
skrb za naše Srijemce u Hrvatskoj treba biti takva da im 
U svim pogledima damo sve ono što im je u Srijemu bilo 
nasilno uskraćeno, od obrazovanja, kulture, jezika i 
svega onog drugog putem čega će istinski upoznati svoje 
nacionalno biće i njegove korijene. 

To je sad prilika, uz sve ono drugo šta treba i u po- 
gledu materijalne skrbi za njih činiti. 

Naša zajednica prognanih i izbjeglih Hrvata iz Sri- 
jema, Banata i Bačke to zaista čini. 

J. L 


PRAVA | INTERESI HRVATSKOG NARODA U 
SRIJEMU, BACKOJ | BANATU 


acionalni interesi Hrvata koji 


su nakon raspada bivše 

jugo-federalne države ostali 
živjeti izvan matične — domovine 
Hrvatske, prije svega na području 
današnje "sri" (Srbija i Crna Gora), 
određeni su i uvjetovani brojnim 
čimbenicima, od kojih dakako u 
velikoj mjeri ovisi način i sama 
mogućnost njihovog ostvarivanja. 

Pojednostavljeno rečeno, ovaj 
problem se može promatrati iz tri 
osnovna, gotovo podjednako važna 
aspekta. 

Jednu, ako ne i najvažniju razinu 
predstavlja odnos između Hrvata na 
ovim prostorima i njihove matične 
Domovine, koja je bila i ostala (a i 
po samoj logici stvari jeste i mora 


— 


biti), njihovo prirodno uporište i os- 
lonac. 

Sljedstveno tome, da bi Hrvatska 
ispunila ovu svoju obvezu i bila u 
stanju u odgovarajućoj — mjeri 
poduprijeti ta nastojanja svoje man- 
line, ona mora prije svega biti jaka 


i stabilna — država, s čvrstom 
međunarodnom = pozicijom, = koja 
može garantirati i snažnu  pre- 


govaračku inicijativu, kako u od- 
nosima spram međunarodnih čimbe- 
"u su 


nika, tako i u odnosu spram "sri 
(Srbija i Crna Gora). 

S druge strane, sami Hrvati koji 
se nalaze izvan međunarodno 
priznatih granica Hrvatske, na po- 
dručju koje neki još uvijek nazivaju 
"prostorom bivše Jugoslavije", 


moraju uprijeti sve svoje snage i or- 
ganizirati se tako da mogu na na- 
ibolji mogući način pomoći i sebi i 
Domovini. 

U odnosu na međunarodnu za- 
jednicu pak, hrvatski narod u "srj" se 
s pravom osjeća —prevarenim i 
zapostavljenim, što ipak ne bi ni- 
kako smjelo značiti prestanak inter- 
nacionalizacije njegova vitalnog 
problema - borbe za osnovna ljud- 
ska, nacionalna i građanska prava, 
kao univerzalne i nepromjenljive 
konstante, borbe za ono na što ima 
pravo svako slobodno ljudsko biće, 
neovisno o tomu kojemu etnikumu 


Nastavak na str. 6 

Nastavak sa str. 5 


pripada i na kojem dijelu zemaljske 
kugle živi. 

Treći, isto tako važan, ali možda 
i najkompliciraniji aspekt, odnosio bi 
se na međusobne odnose i pove- 
zanost Hrvata na prostoru "sri", te 
njihovu mogućnost (i sposobnost), 
da odlučnije, u daleko većoj mjeri i 
mnogo organiziranije nego do sada 
djeluju u oba već naprijed spome- 
nuta segmenta. 

Koliko god mi to htjeli priznati ili 
ne, činjenica je da su Hrvati na 
spomenutom području u priličnoj 
mjeri (reklo bi se, više nego ikada 
do sada u novijoj povijesti), razjed- 
injeni i "razbijeni", što je i bio os- 
novni cilj velikosrbijanske četničke 
vrhuške na čelu s Miloševićem, bar 
kada je u pitanju rješavanje hrvat- 
skog nacionalnog pitanja. 


Prostori Srijema, Bačke i Banata, 
na kojima je sve do početka bru- 
talne srbo-crnogorske agresije na 
Hrvatsku, hrvatski narod bio naj- 
kompaktniji (u etničkom, demograf- 
skom smislu, ali na žalost ne i u 
političkom!), u velikoj mjeri su go- 
tovo potpuno etnički očišćeni. Žalo- 
sna i porazna je činjenica, da se u 
odnosu na popis iz 1991. god., broj 
Hrvata u ove 3 regije smanjio za 
preko 50%! Naime, prema tom 
popisu (iz 1991. god), u Srijemu, 
Bačkoj i Banatu, živjelo je ukupno 
74.432 Hrvata. Od tada, pa do 
konca 1994. god., svoj autohtoni 
životni prostor napustilo je između 
45 i 50.000 pripadnika ovog 
naroda. 


No, i pored svega toga, ne smi- 
jemo dopustiti da nas obuzme 
malodušnost i beznađe. 


Moramo biti svjesni, da je nakon 
svakog burnog povijesnog previranja 
(pa tako i poslije krvavog rata koji 
smo doživjeli i čije posljedice itekako 
osjećamo), kao neizbježnost slijedilo 
preseljavanje stanovništva, migracija 
i tomu slično. 


Naš položaj je težak, a naša "mi- 
gracija" nije uobičajena migracija, 
nego etničko čišćenje uzrokovano 
smišljenim i sustavno provođenim 
četničkim planovima o posrbljavanju 
prostora na kojima živimo i na koje 
imamo povijesno i etničko pravo (za 
razliku od onih koji su nas protjerali, 
a nemaju niti jedno od njih), ali 
unatoč svemu, sasvim sigurno nije 
bezizlazan... 


(-nastavlja se-) 
Zlatko Pinter 


GORE 


GLAVU 
SRIJEMSKI 


Da nije vrijedno čuvat svoja vrata. 
Nit praga svoga u zemlji prodatoj. 
Rad nje je bio zaklan i moj tata. 
Ja neću više da živim u njoj. 


HRVATI! 


Gore glavu srijemski Hrvati 
Dosta nam je bilo poniženja. 
Sramni oltar htjeli su nam dati. 
Za budućnost naših pokoljenja. 


Hvala vam braćo na takvome daru. 


Zato sam evo u Hrvatskoj sada. 
Pitam braćo po krvi i vjeri. 

Zar nam nije dosta toga jada? 
Što su nam ga dali proleteri. 


Na pladnju su Srijem Srbima dali. 
Zemlju srijemsku i čeljad hrvatsku. 
Sad kad su ih Srbi izigrali. 

Kako knedlu progutati (bratsku)? 


I ako im oprostimo grijega. 


Teško ćemo povratiti Srijema. 


Al' ostaje povijesna utjeha. 


Hrvatska zemlja i naša ja mati. 


Za žrtvu janjad na sramnom oltaru. 


Mi našu djecu nećemo vam dati. 


Nit ćemo grijeha primiti na sebe. 
Što u ropstvo Srbima smo pali. 
Tisuću devetsto četrdeset pete. 
Srbi su mučki po Srijemu klali. 


O tome niiko nije dizo glasa. 


Stoljeća polak šutilo se muklo. 


Rođenoj djeci iz toga užasa. 


Tek danas evo u svijesti je puklo! 


Da ni Srijema bez Hrvata nema! 


IVAN BONUS 

ŠOKAČKI DIVANI 


SVAKA MOGUĆA SLIČNOST SA STVARNIM LJU- 
DIMA I DOGAĐAJIMA OVDJE OPISANIM, 
NAMJERNA JE 


Divan prvi 


PROGONSTVO 


ragi moj kume Tuno, 

ja ti se evo nisam javljo, kako ono obično kaže naš svit, 
skoro već cilu vičnost. No, dobro... nemoj me držat" za rič, 
nije to dakako vičnost, taman posla... Ta nisam ti se javljo... 
ovako..., čekaj da se malo smislim..., pa..., negdi oko četir' 
lita gospodnja (ili ti četir' godine). Al', kako ja bar mislim, to 
tebi baš i ni tako jako važno. Šta je tebi ako ćemo kazat... 
četir' godine... ionako si u vičnosti od kad" si s ovog našeg 
svita ošo nesritnog... skoro će bit' (ako se ne varam), evo 30 
lita, il' tako nekako... 

Uglavnom, sve to skupa i ni bogzna kako osobito važno. 
Neću ti se pravdat ' zašto ti se nisam javljo i zbog čeg" nisam 
do sad' divanio... je 1' kad" bi s otim poč'o, di bi mi kraj bio... 

Oteglo bi se to do sudnjeg dana, što bi se kaz'lo, a ondak 
bi se tii ja ionako tamo gore srili, pa za ovak'u vrstu divana 
daklem, ni potribe ne bi bilo. Jel tako? 

No... da priđem na stvar. 

Ono što bi ti prvo 'tio kazat 'u ovom divanu posli četir' lita 
ćutje, jest' ono što sam za to vrime doživo, il? ako ćemo 
pravo... jedan mali dilić tog ', a što će te virujem, zanimat! 


OBAVIJEST 


Štovani čitatelji! 


IZVJEŠĆUJEMO VAS 


* Da će se 13. svibnja 1995. god. održati u Za- 
grebu skup Srijemaca i skupštine Zajednice sa kulturno 
umjetnikim programom. 

* Da uredništvo glasila "Zov Srijema" planira u 
narednim brojevima uvesti rubrike: pisma čitatelja, 
imena darovatelja, pravne savjete, gospodarske savjete, 
kao i rubrike rodili se, vjenčali se, umrli, o čemu ćete 
nas vi izvješćivati. 

* Da možete naručiti: : 

Knjigu "Srijem krvavo krilo Hrvatske" autora dr. 


Milana Bičanića po cijeni od kuna na telefon 01-194. 
254 


Iz dijaspore 


Kao prvo, ja ti kume moj, više nisam tamo 'di sam bio 
Prije ta četir' lita... Eto, to je ta prva, i rek'o bi' najvažnija 
novost. E, da ti sad' mogu vidit "facu"! Smim se okladit da si 
zinio od čuda kad si čuo. 

No, zinio ti jel ne, i što god o tom mislio, al" je živa istina. 
Da, da... dobro si čuo...; ja više nisam tamo 'di sam živio cili 
svoj vik, i ne samo ja, neg' i moji didovi, pramdidovi, 
čukundidovi... I to ne samo da sam otiš'o iz sela, neg sam i 
moju Bačku mor'o napustit', pa čak i državu prominit; 
(doduše, što se države tiče, došo sam u svoju, jel' ono i onako 
moja nikad nije bila), al je nesrića u tom što sam i zemlju 
svoju, i kuću, i traktor i sva radila ostavit ' mor o... 

Al neću ti kukat', nit' na dugačko tumačit' kako je do tog 
sveg ' došlo, bit' će prilike u drugim divanima, pa ću ja to 
onako potanko... Kad vrimena i volje za to budem im'o. 

Ako bi baš mor 'o bit' "konkretan" (kako ljudi od nauke 
imadu običaj kazat"), ondak bi najglavnije u par riči mog'o 
kazat'..., a to je odprilike: mene su ti moj dragi kume Tuno, 
oni "naši" - dođoši, kolonisti, srbende, četnici, komunisti, il? 
kako se već sve zovu (dođe ti na isto kako god ji nazv'o, sve ti 
je to ista bagra...), PROTJERALI s moje čukundidovine!!! 


Dobro si čuo... dobro... istina je živa (na moju nesriću). I 
ne samo da su mene protjerali, ne bi to ni bilo tako strašno... 
neg su isto to napravili i s mojom 'ćeri Anom, sinom Ivicom, 
didom Jožikom, susidom Bošnjakom, onim Slovakom... 
Palkom (znaš to je onaj grbavi, što je perje kadgod u selu ot- 
kupljivo)... Ta" 'ko bi se učas "sad" u ovom momentu sitio kog 
su sve ti gadovi najurili. Tribo bi nabrojat ' samo imena u pet- 
šest ovaki ' divana..., al" neću sad'' nit' za to imam volje ni vri- 
mena. 

Ono glavno sam ti kazo, a do drugog divana se strpi pa ćeš 
još koječega čut '... 

Ostaj mi zbogom moj kume. 

Pozdravlja te tvoj kum Stipa (al' ovog puta iz "dijaspore", 
a ne iz "zelenog šora", kako je to kadgod prije četir lita i više 
bilo...) 

Zagreb, 26.03.1995. god. 
Zlatko Pinter 


Zbirku pjesama "Vapaj domovine" autora pučkog 
pjesnika Ivana Bonusa po cijeni od 35 kuna na telefon 
01-201-865 

Zbirku pjesama "Leptir" autorice Valerije-Marije Ren- 
dulić po cijeni od 30 kuna na telefon 01-218-742 


* Najavljujemo skori izlazak iz tiska: 

Knjigu "Srijemska kalvarija Hrvata" autora prof. 
Jurja Lončarevića i Zlate Gvozdić-Fijak 

Novu zbirku pjesama Ivana Bonusa pod nazivom 
"Progonstvo naše" 

Knjigu u izdanju Matice Hrvatske "Hrvatska riječ u 
Srijemu" anologija hrvatskih pjesnika i pisaca iz Sri- 
jema 


* Pošaljite nam adrese naših invalida, kojima želimo 
besplatno slati glasilo "Zov Srijema" i adrese onih koji 
nisu u mogućnosti kupovati naše glasilo a žele ga čitati. 

Razgovori 


NEUPITNO HRVATSTVO PETROVARADINA 


Razgovaramo s petrovaradinskim župnikom iz župe Sv. 
Roka, g. Markom Kljajićem koji je unatoč sredini u ko- 
joj živi i djeluje, izdao zbirku pjesama: U istini trećeg 
dana koja mu je izišla 1994. u Petrovaradinu, tom 
starom hrvatskom gradu - "Gibraltaru na Dunavu". 


* VIE. g. Kljaiću, pojasnite nam ponajprije sam naziv 
ove zbirke! 

Nakon Getsemanskih noći dolazi u svakom čovjeku koji 
želi unatoč patnjama, a to se događa s mojim narodom u 
Srijemu i u Baranji, osmisliti svoj život u duhu naše svete 
vjere, do Istine trećeg dana, što znači da nakon svega dolazi 
do Usrksnuća koje znači pobjedu nad strahom, tjeskobom i 
nad našim neprijateljima! 


* Recite nam ponajprije nešto o sebi. 


To mi nije nimalo teško. Bosanac sam iz Kotor Varoša, 
ali sam s roditeljima kao dijete došao u Baranju koju sam 
zavolio svim srcem i svom svojom dušom. Nakon školovanja 
za svećenika htio sam raditi u svojoj Baranji. Ja sam naime 
iz graničnog mjesta prema Mađarskoj, iz Duboševice. Tamo 
je granica odmah iza groblja a groblje je opet preko puta 
crkve. 


* Nije Vam se želja ispunila... 

Poslali su me kao kapelana u Ivankovo, pa u Valpovo, 
Bošnjake i Dalj, gdje sam nakon svega što se tamo do- 
godilo, mogu reći, "ispekao" svoj zanat! Nakon toga pre- 
lazim u Srijem na župe Beočin i u Cerević, da bih se prije 
tri godine, a sada je već i četvrta, našao u Petrovaradinu. 


9% Kako ste to kao rođeni Bosanac zavoljeli našu 
«Baranju, bolje reći naše ravničarske krajeve? 


Još sam dijete, a napose kasnije, bio svjestan da bivša 
vlast, a i ova danas pod kojom živim u Petrovaradinu, sve 
čini kako bi nam te krajeve posve odalečila od oka i srca. 
Dobro znate, da je unatoč što je Baranja bila u sastavu re- 
publike Hrvatske, malo tko u "gornjoj Hrvatskoj" za nju znao, 
a kamoli se skrbio ili starao za nju. Istodobno je druga 
strana bila ona koja je to znala iskoristiti. Ja sam nastojao 
bar u svom vlastitom svećeničkom životu taj smjer negativne 
orijentacije preokrenuti. Nisam se nikada mogao s time 
pomiriti. 


Pokušavate u tom smislu djelovati upravo i u Hrvat- 
skoj. Imali ste u Zagrebu predstavljanje ove Vaše 
knjige skupa s Ljubicom Kolarić Dumić koja je iz 
Kukujevaca... 

Dakako, dužni smo to učiniti. Tko će ako mi to nećemo. 
Ne zaboravite da nas je od 26 župnika na srijemskim 
župama ipak tamo ostalo 17. Ostali su morali otići jer su 
im direktno bili životi u opasnosti. 


Na spomenutom ste skupu kojeg je organizirala Za- 
jednica prognanih i izbjeglih Hrvata ih Srijema, Ba- 
nata i Bačke pročitali i veoma značajnu svoju poemu 
o tim našim krajevima koji su odivjek pripadali 
hrvatskom narodnom biću... 

Odgovaram vam jednim odlomkom iz nje: "Vidjeh zem- 
lju koja je dočekala Hrvate u svoj zavičaj (drugom polovi- 

nom 6. st.), zemlju koja je udomila svog mitropolitu Sv. Me- 
todija, apostola Slave. Vidjeh zemlju kojom je misionario 
veliki hrvatski rodoljub Bartol Kašić (1612-1618), u kojoj je 
biskupovao i natpastirskom brigom se pobrinulo o povjer- 
enom stadu na desetke biskupa, Zemuna i Petrovaradina u 
kojem se s posljednja tri biskupa i posljednjim među njima, 
Ivanom Paxiem, koji prelazi na zagrebačku biskupsku 
stolicu, gasi rezidencija srijemska." 


Vi niste samo pjesnik, kroničar ste ovih krajeva, 
napose svjedočite o teškom stanju u kojem se nalazi 
hrvatski narod na tim prostorima. 


To mi je sveta dužnost. Prolazio sam današnjom Baran- 
jom, na primjer, to je danas pusta zemlja, a nekad je bila 
Misirl Od tovilišta svinja tamo su njihova grobišta. A 
grobišta su i vinogradi i ostali usjevi. Odnosilo se sve i sva, 
a otkada više nema što odnijeti preko Dunava, tada se sve 
ostavlja da opusti i da propadne. U Srijemu su istjerivali naš 
narod silom, rušene su crkve, prijetnje su svakodnevne. Moju 
su majku koja je sa mnom na župnom dvoru pretukli tako 
da je završila u bolnici, svakodnevne su mi prijetnje na tele- 
fonu itd. Ja se ne dam protjerati. Pa mi smo ovdje staros- 
jedioci. | kad odemo u Hrvatsku mi smo kod kuće, jer su to 
uvijek bili dijelovi slavnog hrvatskog kraljevstva. Dakle, mi 
smo prognani iz kuća i ognjišta a ne iz Hrvatske, kad je 
ona tu. 


* Tko čini ta nasilja na primjer u 
Vašoj župi. 

- Nedorasli Šešeljevi omladinci, tzv. 
"Srpska deca" koji poslije prelaze u 
"Bele orlove" ili u Jovićevu "Srpsku 
narodnu odbranu". Danas su to 
balavci, a sutra ako bude trabalo, bit 
će to oštrači noževa. Takvi su u 
Mitrovici prošle godine porušili na 
našem groblju šezdesetak nadgrobnih 
spomenika, pa ništa. Bili su počinitelji 
malodobnil 


* [Iznesite nam podatke o samom 


Petrovaradinu... 


Godine 1990. bilo je u tom gradu 
50% stanovnika _ Hrvata. Danas ne- 
mamo ni hrvatske osnovne škole koja 
se zove umjesto "Vladimira Nazora" - 
"Jovana Dučića". | Nazorov je kip uk- 
lonjen ispred škole. Danas se iz tog 
mjesta iselilo oko na stotine hrvatskih 
obitelji, radije i to nego da prestanu 
biti Hrvatima. 


* Vi ne samo da skrbite za Hrvate 


u Srijemu, vi za njih odlazite i 
preko granice u Mađarsku... 


Dakako. Tamo se nalaze moji 
prognani Hrvati, ali i Mađari iz 
Baranje. Često puta ih gledam preko 


Udvara gdje je nekad bila granica 
između Hrvatske i Mađarske. Ali tu u 
Mađarskoj živi i najbrojnija hrvatska 
manjina u susjedstvu. To su naši Hrvati 
u Mađarskoj. | na njih se mora misliti. 


* Mogli bismo pomisliti da u 
takvoj raznorodnoj djelatnosti za 
liriku kod Vas nema mjesta, a 
istina je upravo obratna. Pjesma 
Vam služi kao ogledalo sveg što 
ste _ ovdje doživjeli i što ste 
uznastojali da učinite u svojoj 
skrbi za naše ljude. Možete li 
nam zato svoju poruku javnosti 
izreći jednom pjesmom. 

I mogu i hoću. Meni je poezija 
medij kojim djelujem na svoje vjernike, 
isto tako kao, na primjer, propovijed 
ili svakodnevni kontakt s nekim. Zato 
evo Vam ove pjesme: 


Tamo gdje je soko 

letio visoko 

tamo gdje danas 

ničega nema 

tamo gdje mi ljubičicu plavu 
i jaglac žuti ubiše 

gdje krovove crvene kao krv 
mržnjom spališe 

gdje zelenu zemlju 

duboko raniše 

gdje i grobove sravniše 

gdje me tata 

u plavim jutrima Gospi vodio 
tamo sam se dvaput rodio 


(Razgovor vodio: J. Lončarević) 

ž Mi prognani Hrvati iz Srijema i 
* Vojvodine, organizirani u Zajed- 
nicu izbjeglih i prognanih Hrvata 
iz Vojvodine koji zastupamo hrvat- 
.ski narod iz Srijema i Vojvodine u 
“ progonstvu, na Skupštini, održanoj 
danas 11. 12. 1993. godine, u Za- 
grebu, u dvorani KUD "ZELJEZ- 
NIČAR" Trnjanska broj 1, donijeli 
smo ovu: 


DEKLARACIJU 


1. Istočni Srijem - teritorij između 
Dunava i Save, koji završava na 
utoku Save u Dunav, hrvatski je povi- 
jesni, etnički, geografski i 
državotvorni prostor više od 1.300 
godina. 


2. Spomenuti dio hrvatskog 
državnog teritorija, opisan u točki 1 
ove deklaracije, prije 1. prosinca 
1918. godine, kada je formirana 
Kraljevina Srba, Hrvata i Slovenaca, 
nalazio se 200 godina neprekidno u 
sastavu Kraljevine Hrvatske, Slovenije 
i Dalmacije, s glavnim gradom Za- 


grebom, pod vlašću — hrvatskoga 
sabora i hrvatskog bana. 
Poslije drugog svjetskog rata, 


1945. godine, kada je stvorena De- 
| mokratska Federativna Jugoslavija, u 
okoju se udružila Federalna država 
* Hrvatska, kao jedan od konstitutivnih 
činilaca Federacije, istočni dio Sri- 
jema, od Iloka, Gornjeg Tovarnika i 
Lipovca, odvojen je od Hrvatske i pri- 
pojen Autonomnoj Pokrajini Vo- 
ivodini, koju čine rečeni dio Srijema, 
Bačka i Banat, mimo volje hrvatskog 
naroda, bez odluke legalno izabranih 
narodnih zastupnika i legalno konsti- 
tuiranog Hrvatskoga Sabora. 


3. Pučem u listopadu 1988. 
godine, = velikosrpski režim — ruši 
autonomiju i državnost Vojovodine, 


protivno Ustavu iz 1974. godine i na 
taj način, Vojvodina po prvi put u 
svojoj povijesti, postaje sjeverna 
srpska pokrajina. 


4. Spomenutom protuustavnom i 
nasilnom radnjom, srbijanski režim 
Slobodana Miloševića, izravno gazi 
ljudska prava i uništava građanske 
slobode naroda višenacionalne Vo- 
ivodine, pod naci-fašističkim geslom: 
"Srbija iznad svega" i "Gdje god je 
jedan Srbin tamo je i Srbija". Svi koji 
nisu Srbi, a i Srbi starosjedioci de- 
mokratski orijentirani, izloženi su na- 
igrubljim prijetnjama, progonima, 
napadima na osobnost, uključujući 
ubojstva; ugrožena im je imovina, 
kulturna i duhovna dobra, institucije, 
crkve, groblja i domovi kulture. 


MANEKENKE RONE 


Hrvati u Srijemu osobito su ugroženi 
Agresijom Srbije i Crne Gore s tzv 
JNA na Hrvatsku u 1991. godini, 
brojnim četničkim i drugim paravo 
inim formacijama, počinju sustavn 
osmišljeni i planski progoni Hrvata i: 
Srijema i u nešto manjoj mjeri 
drugih _ dijelova Vojvodine, što | 
očigledan ratni zločin i genocid. 


Rezultat ovakovog velikosrpsko 
nasilja _ bio je iseljavanje preko 
35.000 Hrvata iz Srijema. Mnogi su | 
Hrvati prognani, zatvoreni, pretučeni 
pobijeni, a njihova imovina 
opljačkana. 


5. Mi prognani Hrvati iz Srijema 
nikada nećemo prihvatiti velikosrpski 
zločin-istrebljenje hrvatskog naroda 
sa našega tisućgodišnjeg etničkog i 
povijesnog = prostora. Nikada se 
nećemo odreći hrvatskog Srijema, 
našega autohtonog državnoga terito- 
rija, kako danas, tako ni za 1.000 
godina. 


Silom se mogu raseliti ljudi i 
narodi, ali se ne može raseliti naše 
pravo na svoju zemlju, dom i svoje 
nebo, kao i naša nada za povratak i 
suživot, sa svima onima, koji žele mir 
i zajednički život na prostorima 
hrvatskoga Srijema. 


Za svoje pravo na teritorij, zem- 
lju, dom i nebo, borit ćemo se dok 


postojimo. Hrvaiski narod Srijema 
nije priznao, ne priznaje, niti će 
ikada priznati samovolju skupine 


komunističkih političara, koja je pris- 
tala na amputaciju dijela Srijema, niti 
će ikada prihvatiti rezultate genocida 
i etničkog čišćenja. 


Hrvatski narod znade, da je Sri- 
jem integralni dio hrvatskoga 
državnoga prostora, pod okupacijom 


Srbije. 


Mi Hrvati, prognani i izbjegli iz 
Vojvodine, kao žrtve velikosrpskog 
zločina i genocida, tražimo i tražit 
ćemo od Ujedinjenih Naroda, drugih 
međunarodnih institucija i svih 
država u svijetu, kao i od nevladinih 
organizacija, koje se bave za ljudska 
prava, slobode i demokraciju, pomoć 
za oslobađanje dijela hrvatskoga Sri- 
jema od srpske okupacije. 


U Zagrebu, 11. prosinca 
1993. godine 


SKUPŠTINA ZAJEDNICE 
IZBJEGLIH | PROGNANIH 
HRVATA IZ SRIJEMA | 
VOJVODINE 


PREDSJEDNIK SKUPŠTINE 

KUKUVEVOIESSELVONM OJESBAKESMANDE 


roučavajući = rošlost — Srijema 
Pin očuvati spomen na čisto 

hrvatska mjesta na tom po- 
dručju. Ona najintenzivnije dokazuju 
da su na području Srijema Hrvati 
živjeli kao većinsko stanovništvo koje 
je tokom povijesti zbog raznoranih 
razloga sustavno potiskivano, što je 
uvelike smanjilo njihov broj. 

Antihrvatska politika u Srijemu 
kulminira od 1918. do 1941. i od 
1945. do danas. Srbija je negirala i 
negira autohtonost Hrvata na tom 
području prijeteći im potpunom likvi- 
dacijom. 

Činjenično_ se može potvrditi 
povijesna istina da je velik broj 
naselja u Srijemu koja su nastala u 
srednjem i novom vijeku bio 
naseljen Hrvatima. Takovo selo je i 
rodno selo _ moje bake Mande 
rođene Jemrić - Kukujevci. 

Kukujevci, župa đakovačko-sri- 
jemske biskupije, smješten je u du- 
navsko-savskom međurječju danas 
na području Srbije, najistočnije je 


naselje s hrvatskim ikavskim 
stanovništvom. 
U popisu župa — morovićkog 


arhiđakonata u 14. stoljeću među 
41 župe spominje se župa Kukujevci 
sa svojim svećenikom Šimunom, a 
pod imenom Kukurkudel. Kako je 
morovićki = arhiđakonat propao 
provalom Turaka u Srijem, velika 
većina župa nestaje već u drugoj 
polovici 15. stoljeća, pa tako i župa 
Kukurkudel. Početkom 17. stoljeća 
vizitator Svete stolice našao je na 
području župe llač deset sela s 
1.500 starosjedilaca Hrvata. U župu 
llač su tada pored središnjega 
mjesta spadali Gradina (na okuci 
Bosuta), Mala  Vašica, Adaševci, 
Kukujevci, llinci, Komarevac, Bačinci 
i Gibarac. Župa llač se spominje 
1612, 1618. i 1664. godine. 
Zabilježeno je da Kukujevci 1690. 
godine pripadaju pod župu Šaren- 
grad iz koje njime upravljaju fran- 
jevci. 


U zapisima kanonske vizitacije iz 
1729. godine Kukujevci se spominju 
kao pustoselina, nenastanjeno 
mjesto, sve do 1713. godine. Tada 
su žitelji sela _ Nijemci, potaknuti 
kraljevom naredbom, njih oko 120 
obitelji, prešli u Kukujevce i tu se 
nastanili, formirajući današnje Kuku- 


jevce. Njih je na Uskrsni ponedjeljak 
1713. godine doveo njihov župnik 
Dubrovčanin Andrija Natali. 


Kukujevačka župna _ crkva u 
srednjem vijeku kojom je u 14. 
stoljeću upravljao spomenuti 


svećenik Šimun, nalazila se na 
današnjim Kalotincima. Oko crkve je 
bilo groblje. Zapisnik kanonske vizi- 
tacije iz 1729. godine kaže da selo 
ima groblje na mjestu gdje je u 
starini bilo selo Kukujevci, oko 


ruševina stare crkve. . 


Kukujevci, Jankovački šor, "Dve 
mile nene"/udate žene najbliže - 
"najpriče" mladoženji/. 


Nova kukujevačka crkva o kojoj 
piše vizitator bila je smještena na 
kraljevskom putu pored sela s južne 
strane. Sagrađena je od drveta, pok- 
rivena trskom, oblijepljena blatom i 
okrečena. Pored crkve podignut je 
drveni zvonik sa zvonom u čast BI. 
Djevici Marije bez grijeha začete, 
nabavljenim po prvom župniku Ma- 
tiji Kraljiću. Na pročelju crkve nalazi 
se veliki križ s Raspetim, a pod 
nogama mu je Žalosna Majka. | 
župni dvor je bio od drveta, pok- 
riven trskom. 


Današnja prostrana crkva pres- 
vetog Trojstva je iz 1770. godine. 
Građena je po nacrtima koji su 
zamijenjeni s nacrtima crkve iz Vink- 
ovaca, koja je po obliku ista, ali po 
dimenzijama mnogo manja. 


Kukujevci su ušoreno selo, s dva 
šora U pravcu sjever-jug. Oni vode 
prema Fruškoj gori (Jankovački šor u 
produžetku Ciganmala šor i Veliki 
Marinački šor u produžetku Ta- 
tarački šor koji ide prema 
željezničkoj stanici) i tri šora u 
pravcu zapad istok (Šandorija šor 
koji je preko sokaka prelazio u Mali 
Marinački ili Kavga šor, zatim Čora- 
parija šor koji je preko trga prelazio 
u Mitrovački šor - to je ujedno i 
glavna cesta - i Klementa šor koji 
opet preko sokaka prelazi u Crvenka 
šor.) 

Kukujevci, napredno hrvatsko 
selo (sa 98% Hrvata) u kojem nalaz- 
imo narodno bogatstvo srijemskih 
Hrvata, kao živi poticaj obnavljanja 
i produbljivanja hrvatske seljačke 
kulture koja je napaivoreno 
svjedočenje fizičkog i duhovnog pos- 
tojanja jednog naroda. 


Kukujevci su sačuvali svoju 
nošnju, svoje običaje prigodom 
blagdana Uskrsa, sv. Trojstva, 


Božića, zatim su tu svečanosti prigo- 
dom berbe. 


Kukujevci imaju sličnu narodnu 
nošnju sa selima Vašica, Tovarnik, 
Nijemci, Podgrađe, Djeletovci. 

Saznala sam od rođene kuku- 
jevčanke gđe Mande Oskomić o 
običajima prigodom blagdana Usk- 
rsa. 

Uskrsni običaji su počinjali pok- 
ladnom nediljom, koja je imala i 
posebne nazive dana. To su bili: 
Sramotni ponediljak, ubojni utorak, 
vrtičava srida, crvljivi četvrtak, mišji 
petak, zaklopita subota i oiklopita 
nedilja, a zatim su došli pokladski 
ponediljak i pokladski utorak. 

Cijeli ovaj tjedan mladi ljudi, 
momci i divojke preoblačili su se u 
kurjače (maškare). Oni su mijenjali 
kurjačku odjeću svaki dan. Taj se 
tjedan i fino kuhalo, jelo i pilo i 
častili gosti (najbliža rodbina i pri- 
jatelji). Nakon Pepelnice, kada je 
nastupila korizma nije više bilo 
igranke. Mlade divojke i snaše 
oblačile su se u tamnije ruho. U 
korizmi su se radili ručni radovi, jer 
je bila još zima i nije još bilo vrijeme 
poljodjelskih radova. Išlo se na 
posila, na kojima se češljalo perje, 
radili ručni radovi - heklanje, 
vezenje, rešeljanje, necanje, rad 

toledo. Divojke, koje će se uskoro 
udati šivale su jorgane od domaće 
vune. Štrikale su se čarape (čađave- 
smeđe, borde-crvene, tamne i svi- 
jetlo_ zelene _ i zejitin boje). Na 
rubovima čarapa vezle se loze (cvje- 
tovi). Kako je bilo tada zima snaše i 
divojke dolazile su u maramama 
štrikericama i lepršanima od kože s 
ogledalcima.i izvezenim, a muški su 
imali pršnjake. 

Na posilu su se pucale kokice i 
pila vina iz lončića i bokala i pričale 
priče. 

Na gluhu nedilju se oblačilo u 
crninu i na glavu se stavljale crne 
marame. 


Na cvitnu — nedilju — divojke 
počimalike i zbor pivale su muku 
koju su uvježbale kroz ko- 
rizmu. Poznate su počimaljke 
moja baka Manda Jemrić, 
Mica Živanova, Eva Gajdašić, 
Zlata Marošević, Ana 
Živanova, Manda Oskomić. 

Na cvitnicu bio je običaj 
da su se divojke i mlade 
snaše ponovile u odilo od 
pargalina (cic platno) šareno 
sa cvjetnim motivima. Nosile 
su se cica mace U crkvu taj 
dan. 

Velika nedilja bila je puna 
aktivnosti. Spremala se crkva 
(sidolirali čiraki - svjećnjaci, 
prale vaze, ukrasi, pokrivala). 

Na veliku sridu na popod- , 
nevnoj misi dica su išla na 
šibanje. Oni su nosili naročito 
obrađene šibe. Brale su se vrbove 
šibe, koje su se obrađivale izrezujući 
na njima šare. Nakon toga na 
otvorenoj vatri šibe su se opalile. Za 
vrijeme lamentacije (crkvenog 
obreda) dica su tim šibama lupala. 
To se ponavljalo i na veliki četvrtak. 
U toku velike nedilje pripremali su 
se i kolači (prasne, medenjaci, keksi, 
slatkići, oblatne, torte). 

Na veliku subotu spremala se 
kuća, pekao se kruh i uskrsni kolač 
(pletenica). Kuhala se šunka, ko- 
basice i suhi jezik. Kada su se od- 
vezala zvona na veliku subotu dica 
su znala jesti komadić kobasice, jer 
su stari rekli da je "dobro od 
groznice". 

Na veliku subotu navečer išlo se 
je u crkvu na misu i paljenje vatre u 
župnom dvoru kod crkve. 


Na misu se nosila posudica u ko- 
joj se donijela vatra kući. Onaj koji 


L 


je nosio vatru govorio je: "Bešte pate 
(kukci) i stinice i moljci i bolesti i 
zlotvori, evo ide sveta vatra." Kada 
se došlo iz crkve večerala se masna 
večera. Po selu su znali ići svečari sa 
košarama i njima se davalo kuhane 
kobasice, kruh, kolača i šarena jaja. 

U četvrtak, petak i subotu šarala 
su se jaja (tehnikom voskom kojim 
su se slikali cvjetovi i razne šare, pa 
se zatim jaja stavljalo u tri boje: 
crvenu, crnu i žutu. 

Ujutro na Usrks nosilo se u crkvu 
jelo na svetenje, pa se je ono i 
blagovalo za usrksni doručak. Kako 
su divojke za svečane prilike nosile 
posebne "flizure" brenovane sa uk- 
rasnim — češljem,  španglicama i 


cvićem, to su one na uskršnje jutro 


Kukujevci, obnovljena župna crkva. Tipična srijem- zahvaljujući 
ska kuća sa potrimom ili gankom, u tatarskom šoru. vana nacionalna svijest. Jer 


išle na češljanje, jer nije svatko znao 
složiti ovu frizuru. Snaše i udate 
žene su išle na povezivanje kube 
(posebna marama). 


Na sam Uskrs mlade divojke i 
snaše oblačile su bilinu. Ona je bila 
šivana od domaćeg platna koje se 
zvalo misir_ (najljepše tkanje) staro 
80-100 godina. Za klečanje, oko 
ruke, nosile su obojčić, divojke 
svjetlih boja, snaše nešto tamnije, a 
starije žene još tamnije. 

Na _ prvo zvono išlo se na 
"krstinu", to je bio prostor ispred 
crkve. Grupirale su se starije žene i 
one su gledale koja cura ima na- 
ilipše odilo. Na treće zvono ulazilo 
se u crkvu u špaliru, svaka cura sa 
svojom drugom, zatim mlađe žene, 
snaše sa dicom, stare žene, pa 
muškarci. Svi su zauzeli svoja mjesta 
U crkvi. 


Nakon svečane mise, rodbina i 
prijatelji su se pozdravljali pred 
crkvom i svatko je išao kući sa svo- 


iim gostima, na svečani ručak, koji 
se sastojao od supe, kuvanog mesa 
sa sosom od paradajza ili kopra. 
Vruća strudla ili palačinke sa sirom 
i orasima, pečenje dve do tri vrste 
(prasetina, = živinsko, = jagnjetina), 
salata, pečeni krumpir. Vino "iz 
planine" (Fruške gore) špriceri, pivo 
i slatki kolači. 

U nekim kućama nastalo je ve- 
selje pa se pjevalo "Širok Dunav, 
ravan Srijem", "Divan je kićeni Sri- 
jem" i drugo. Obilazili su kuće muz- 
ikanti (harmonike, tambure, violina) 
mještani tamburaši i Cigani. U tri 
sata je bila večernja, pa su djevojke 
iz crkvenog zbora i mlađi svijet s 
gostima išli na večernju. Poslije 
večernje se išlo u "Hrvatski dom" na 
igranku. Igranka je trajala 
do osam sati navečer, kada 
su divojke išle kućama na 
promjenu odila. Oblačila se 
crvena suknja, bijela prega 
(pregača), oplećak (košulja 
.sa šlingerajima), u rukama 
su divojke nosile fino 
izrađene maramice. Divojke 
su se vraćale na igranku, 
koja je trajala do zore. 


Tradicijom, kulturom i 
religijom očuvana je nacion- 
alna svijest Hrvata koji su 
živjeli na ovim prostorima. 
Crkva je postala institucija 
kojoj je oču- 


tamo gdje je teško odrediti 
što je narodni običaj, a što 
religijski, religija se pretvara _ u 
društvenu snagu. 


Zato se danas puca na župnu 
crkvu i župni dvor u Kukujevcima i 
drugim mjestima Srijema, pa je 
kukujevački župnik Stjepan  Ma- 
roslavac i sam prisiljen napustiti 
župu. Kukujevce sve više napuštaju 
Hrvati zbog nasilja i straha od 
srpskih četničkih zlodjela, pa se 
danas na hrvatskim kućama vijore 
srpske zastave, pa će se samo na 
grobljanskim humcima moći čitati 
imena Hrvata koji su ovdje živjeli. A 
to su bile obitelji Jemrić, Živanović, 
Bertić, Litrić, Ivšić, Filaković, Osk- 
omić, Kolarović, Šorgić, Marinković, 
Grgičević, Borković, Franković, Cvi- 
janović s nadimkom u selu Engle- 
zovi, Krpini, Mirošević sa nadimkom 
Derini, Tubini, Filkovi, Kraljević. 


Zlata Filjak-Gvozdić 

POVIJEST - 
UČITELJI 
ŽIVOTA 


e budemo li učili iz povi- 
jesnih zbivanja, ona će nas primorati da 
ih = ponavljamo. = Povijest treba 
iščitavati. Prošlost nije sama sebi 
svrhom, ona nas treba poučiti kako 
razumjeti događaje iz sadašnjosti. Zato 
i kažemo da je povijest učiteljica života! 
Spominjem samo nešto iz mukotrpne 
povijesti Srijema i Srijemskih Hrvata 
da biste vidjeli što nam povijest govori i 
što nam poručuje. 

Idugi ljuto bjesnio je boj i u toj zem- 
lji krvavoj od krvi sljedbenika Isusovih 
zbog krvavog Dioklecijana i manje 
krvožednih od njega. 

I kad se činilo da je sloboda 
zamilovala i ovu zemlju i zemljane 
njene, mučena je unutrašnjim sukobima 
pravovjernih i krivovjeraca-katolika i 
arijevaca. 

Navaljivali su na nju Huni, gazili je 
Goti i Avari, osvajali Franci i poslije 
Bugari, Bizant, Ugri, pljačkali TAtari, 
Turci, vladala njom Austrija... 

Pamti ona svoje rimske careve rođene iz njenog krila. 
Sjeća se krvavih borbi koje su u njoj vođene za carsko pri- 
jestolje u vječnom gradu i ne zaboravlja vrijeme seobe 
naroda kada zbog slabosti rimskog carstva postaje 
razbojištem s porušenim gradovima i opustošenim naseljima. 

U njoj je na grčkom jeziku (1164) pozdravljen bizantski 
car Emanuel. 

Njom će prolaziti templari u križarske vojne prema istoku 
i Isusovom grobu. 

Sv. Ivan Kapistran će iz nje izvijestiti papu Kaliksta (23. 
VII. 1456.) o izvojevanoj pobjedi kršćana nad Turcima 
(1456. g.), a Sulejmana Veličanstvenog negostoljubivo će 


dočekati i zadržati ne malo dana, 70. godina poslije, ispred 
Petrovaradina na putu prema Iloku, Vukovaru, Osijeku, 
Mohaču i Budimu. 

Krvavje u njoj bio, 18. VIII. 1691. godine, kad se sukobiše 
križ i polumjesec kod Slankamena, a još krvaviji, 5. VIII. 
1716. godine na Tekijama kod Petrovaradina. 

Hodali su tom zemljom nekoliko austrijskih careva i 
carica Marija Terezija. Zemlja je to u kojoj se borio rođeni 
njen sin i jedan od najvećih iz hrvatskog roda, Petrovaradi- 
nac, Josip Jelačić, hrvatski ban. 

Prošle su njom austrijske vojske prema Srbiji i nazad u 
prvom svjetskom ratu i njemačke, ustaške, četničke forma- 
cije, ruski, bugarski i ostali partizani u drugom svjetskom 
ratu i iza svih ostajali su krv, grobovi i tuga. 

Najnovija priča o egzodusu i progonu srijemskih Hrvata 
nije nova. Ona se samo tragičnošću, ljudski govoreći, 
umnožava. Živjela je i živi u narodu koji ju doživljava. 

Nema hrvatske kuće u Srijemu, u kojoj se stasalim 
naraštajima nije pričalo, i neće pričati, o vremenu kada su 
stradavali svi viđeniji predstavnici ovoga naroda. 

I danas, kada se otvoreno govori i piše o svim poslijerat- 
nim zločinima komunističke vlasti, srijemski Hrvati tek šap- 


tom o tom zbore i znaju da je Srijem izgubljen i očišćen od 
Hrvata nakon drugog svjetskog rata zahvaljujući bivšoj Ju- 
goslaviji, Titu i hrvatskim komunistima. Posao nečasnog 
čišćenja Hrvata iz Srijema, dovršava aktualni režim sužene 
Jugoslavije Slobodana Miloševića. 


Srijemski Hrvati-katolici, kroz sva stoljeća burne povi- 
jesti znali su sačuvati svoju vjeru, svoju narodnu svijest, svoj 
ponos i dostojanstvo. 

Svoje su iznad svega voljeli a tuđe su poštivali. Nemaju se 
čega ni ikoga stidjeti. Njihov obraz je čist. Njihova savjest 
mirna. Njihova kalvarija i njihov križ bit će plod novog i 
novih Uskrsnuća. Takovi ne mogu umrijeti i nikakav ih 
Dušmanin i nevolje i stradanja ne mogu zatrti. 

Mak Hus 

Vijesti iz novog zavičaja , 


BEŠČANI I SLANKAMENCI SU IMALI SKUPOVE U 
NOVOM ZAVIČAJU I UZ GRUMEN ZEMLJE SRIJEMSKE 


stare međusobne odnose, u novom zavičaju i među novom sredinom. Prvi su počeli Slankamenci i Beščani okupivši se 


R:-:". diljem Hrvatske i inozemstva, Srijemci su ipak odlučili okupiti se na jednom mjestu, porazgovarati i održati 


loš 1993. u franjevačkoj crkvi u Virovitici. No, skup i jednih i drugih nije mogao proći bez negdašnjih, a i sadašnjih 
susjeda iz Golubinaca, Indjije, koji su dupke ispunili virovitičku crkvu, a kasnije i salu za ručak. 
Beščani su se 10. srpnja 1994. ponovno okupili i ovaj put u crkvi Sv. Klare u Svetoj Klari, u Novom Zagrebu. Naravno 
i tu je bilo Srijemaca iz drugih mjesta, jer samo u Sv. Klari živi sedamdeset obitelji iz Srijema. Pretjesna je bila crkva u Sv. 
Klari da primi sve one koji su se sa raznih strana uputili da bi čuli i vidjeli stare prijatelje u novom zavičaju. 


Svetu misu je vodio sadašnji župnik u župi Sv. Terezije u 
Beški, vlč. Božidar Lusavec, koji je riješio ostati s malobrojnim 
župljanima u Beški, dok tamo ima Hrvata. Bio je i prvi župnik 
u Beški vič. Mijo Nikolić. U propovijedi oni su pozvali svoje 
negdašnje župljane da i dalje štuju svetu vjeru i da budu 
korisni svojoj domovini. Malobrojni Hrvati koji su ostali u Beški, 
većinom stariji ljudi, dolaze i dalje u svoju crkvu, kazao je vič. 
Božidar Lusavec i prenio pozdrave tih župljana svojim sunarod- 
nicima u Hrvatskoj. 


Po starom običaju predati su i darovi na oltar: Biblija, gru- 
men zemlje srijemske, donešen za ovu priliku, dječja lopta i 
knjiga, simboli budućnosti. Kako je iznio vlč. Lusavec, taj gru- 
men srijemske zemlje, natapan znojem i radom sada se natapa 
suzama hrvatskim. Bilo je i suza poslije mise i na zajedničkom 
ručku, ali i vedrine i nade da će biti bolje. U svima je ostalo 
ono, dogodine kao i svake godine, vidimo se. 

Reci velikosrpske politike - perfidno planirane 


Boris Cavar 


do u detalje desetljećima počelo je upravo u Sri- 

jemu polovicom 1991. godine. Ostvariti etnički čistu 
teritoriju i krenuti otvoreno na Hrvate uz blagoslov 
režima, i to baš u Srijemu, nije slučajno. Direktni nasrtaji 
na imovinu i čovjeka su samo završna etapa plana koji 
se dugo pripremao i provodio, a utjecao je na opstojnost 
Hrvata i sprečavanje stvaranja njegova identiteta na tom 
području. Teško i vrlo rijetko se Hrvat mogao postati 
uspješnim privrednikom, bankarom, političarem većeg 
formata ili direktorom značajnijeg poduzeća. Jedino ako 
je živio i radio na razini prosječnosti hrvatski je čovjek 
mogao opstati miran, relativno, no za to mu je ondašnja 
vlast onemogućila da ima školu na svom materinjem jez- 
iku, novinu, televizijsku ili radio emisiju, što sve čini kul- 
furnu autonomiju jednom narodu. Jedini stožer gdje su 
Hrvati opstali i nisu popustili na tim prostorima je naša 


Skup Beščana u Sv. Klari, 10. 


srpnja 


katolička crkva i po koji KUD s čitaonicama što je Hrva- 
tima pomoglo da očuvaju samosvijest pripadanja 
hrvatskome biću. 


Srbima je pogotovu Srijem bio trn u oku, jer su znali 
da tu Hrvati žive već od sedmog stoljeća, znali su da je 
rijem, mnogo prije nego što je Vojvodina dobila 
autonomiju 1848, bio pod jurisdikcijom najvećeg sina 
hrvatskog naroda, bana Josipa Jelačića, kao i činjenica 
da je jedan drugi velikan iz tog naroda, Stjepan Radić 
bio drag i cijenjen gost Zemuna, ali i Slankamena. Svo- 
lim je odnosom i širokim srcem pokazao da za suradnju 
nema nevažnih - malih ljudi, te nakon njegove tragedije 
u srpskoj skupštini Slankamenci daju svom hrvatskom 
seljačkom domu ime tog dragog im političara i čovjeka. 
Dom ostaje mnogo godina u Slankamenu, okuplja ak- 
tiviste i omladinu, a onda dolaskom Miloševićeve ere i 
brata mu, po poremećenom umu, Šešelja, biva opljačkan 
sa svim svojim vrednotama iz kulture i povijesti Hrvata. 
Nadalje, Srbi posve sigurno znaju, ali kao narod čudne 
etike i morala uglavnom ne poštivajući ni Božje ni ljudske 
norme, nikada nisu i neće javno priznati da su Srijem 
1718. godine u Novosadskoj skupštini dobili na pri- 
jevaru, fiktivnim referendumom i lažnim glasovima - pri- 
sajedinili ga zajedno s Baranjom kraljevini Srbiji, umjesto 
da se ispoštuje tada postignut politički dogovor utjecajnih 
čimbenika Europe kojim je predviđeno pripajanje tih 
dvaju, onda ugarskih enklava, novouspostavljenoj 
Kraljevini SHS. No i "tadašnja braća nebeskog naroda" 
znali su za "umjetnost" organiziranja referenduma za 
nekoliko dana, glasovanje mrtvih, odsutnih i nerođenih, 
te su uz malo obrade naivnih i lakovjernih predstavnika 
hrvatskog puka uspjeli pripojiti Srijem i Baranju prvo 

kraljevini Srbiji, te tako kao s nekom prćijom ulaze u 
pomenutu kraljevinu SHS. 


"Poslije događanja naroda" iz toga i takvoga Srijema, 
po njihovom zločinačkom planu, najprije je trebalo prof- 
jerati Hrvate i ostale nesrbe raznovrsnim oblicima prisile 
- od one fizičke do duhovne. Događaji koji su se kasnije 
odigrali - formiranje i aktivnost članova Demokratskog 
saveza Hrvata Vojvodine, dizanje Hrvatskog stijega uoči 
svibanjskog blagdana u Novom Slankamenu i druga 
angažiranja Hrvata na tim prostorima bili su samo povod 
da se desetljećima star plan etničkog čišćenja intenzivira. 


Dok se zapadni svijet čudom čudio i što bismo mi Sri- 
jemci kazali opasuljio, taj srpski projekat je ostvaren u 
Srijemu s gotovo 85%; sprovodi se on doduše i danas 
istina nešto usporeno prvenstveno zato jer Srbi iz Hrvat- 
ske više neće u "nebesku im otadžbinu", a iz nama dobro 
znanih razloga, premda se mora priznati da je konačno 
svjetskoj zajednici naroda nakon što su je Srbi više 
godina vukli za nos ipak uspjevalo malo utjecati na vlas- 
todržce i njihove satelite u Srbiji da spriječe otvorene i 
vidljive nasrtaje na Hrvate. 


Za Srijem je to kasno, ali za Bačku i Banat, a pose- 
bice Subotičku regiju pravovremeno (premda _ne i 
uspješno), tako da se iz ovih krajeva mnogo manje iselilo 
Hrvata, pa se onaj postotak od 85% se razvodnjava na 
oko 35%. 


Ovaj ponešto politički uvod je poslužio samo kao 
spona s tekstom u kojem dalje želim iznijeti sve u svezi 
sa prilikama, namjerama, željama i teškoćama naših 
Hrvata koji su doselili u Zadar, ali i u cijelu Dalmaciju. 
S oko 100 obitelji u Zadru, više od 40 obitelji u Sibeniku 
i oko 150 obitelji u Splitskoj županiji Hrvati iz Srijema 
dobili su novi prostor i nove uvjete života - i određene 
teškoće u privikavanju na te uvjete. Svim čitateljima 
ovoga Biltena želimo naglasiti našu veliku želju da se što 
prije prilagodimo tim novim uvjetima, običajima nove 
sredine, ali istodobno ih molimo, kao i sve institucije i 
predstavnike vlasti u ovoj regiji da nam svojim razumi- 
jevanjem dali i propisima i nekim odlukama, olakšaju tu 
namjeru, jer su teškoće naših ljudi iznimno raznovrsne - 
proistekle iz ovako nenadane i prisilne promjene svih 
životnih navika, običaja, uvjeta i okolnosti. Jeste, istina 
je da smo spremni prihvatiti mnogo toga što nam je do 
jučer izgledalo nezamislivim - počev od dijalekta, klime, 
vjetrova, mediteranskog sunca, glazbe, balota i briškula, 
no treba i vlast i Crkva ali i susjedi i neznanci pomoći u 
savladavanju tih teškoća. Moramo i to reći, da s pravom 
očekujemo, da ćemo u gradu kao što je Zadar u kojem 
ćemo školovati svoju djecu, u kojem ćemo raditi ili već 
radimo, u kojem će se mnogi naši sinovi ili kćeri poženiti 
ili udati, a isto tako i u drugim dalmatinskim gradovima 
u kojima će neki naši ljudi možda ostaviti i svoje kosti, 


uvijek imati pravo da njegujemo našu istinsku i 
nepatvorenu srijemsku izvornost u svakodnevnim kontak- 
tima, u običajima, u okupljanjima i u druženju s Hrva- 
tima drugog podrijetla. Ako to ne bismo bili u stanju 
učiniti u novoj sredini u koju smo došli ne vlastitom 
voljom tada bismo morali priznati da je naš naprijatelj 
bio u pravu, jer on nam je uskraćivao sve ono što čini 
naše hrvatsko nacionalno. biće. 

Tom cilju služi i prošlogodišnje osnivanje Udruge 
Hrvata Srijema u Zadru. Ona ima cilj njegovanja hrvat- 
ske folklorne tradicije Srijema u obliku folklornih grupa, 
tamburaških sastapa pa zašto ne i KUD "Stjepan Radić", 
čitaonica, kuglana, biljara i slično. No, to su dugoročni 
planovi za vrijeme kada domovini padne s "grbače" sve 
ono što su joj srbijanska politika i apetiti nametnuli. 


U jednom drugom segmentu življenja, aktualnom 
sada u prvih nekoliko godina života u novoj sredini, 
utječu da skupina Hrvata doseljenih iz Srijema moli za 
više sluha _ mjerodavnih. Riječ je o imovinsko-pravnim 
problemima, legaliziranju zamijenjenih dobara: kuća i 
zemljišta, što je za većinu prognanih jedini imetak, 
budući da su samo u malom postotku Hrvati iz Srijema 
uposleni. Mislimo da tim pitanjima ne treba pristupati 
šablonski sa raznim opaskama, kao: "što ste uporni kad 
cijela Dalmacija ima nesređenu katastarsku i gurntovnu 
situaciju", "znate li da mnogi naši građani (a zar mi 
nismo naši) nemaju ažurnu dokumentaciju i dozvole? To 
je možda i vjerojatno tako, vjerojatno ima i mnogo ar- 
gumenata da se to prikaže kao objektivno stanje, pa dio 
mladih će to možda i razumijeti, ali se to ne može tražiti 
od starijih i manje upućenih ljudi kojima je zemlja - 
uopće nekretnina veoma važan čimbenik u cjelokupnom 
životu. Zemlja je dio oporuke - nasljedstva, važna kod 
udaje kćeri i ženidbe sina, mnogo puta je predmetom 
trgovine pri liječenju opakih bolesti, za potrebe 
školovanje djece, grupiranje grunta, zbog zemlje i s 
pomoću zemlje nastajale su diobe braće, odvajanje si- 
nova od roditelja, zemlja je obvezno bila miraz kod for- 
miranja novih obitelji. U svim tim događanjima točno su 
htjeli i morali znati, te imati "papir" koliko i što je nji- 
hovo. Posve sigurno da je jedan od razloga ažurnih 
knjiga u Srijemu upravo volja i potreba i upornost Srije- 
maca kroz stoljeća da imaju i znaju međe i količinu 
imanja, lokaciju i iko su im susjedi. Stoga oni neće i ne 
mogu razumjeti inertnost i pomalo birokratski stav raznih 
odjela i djelatnika naše državne, županijske i gradske 
administracije. 

U tom svjetlu treba cijeniti i razumjeti tiha nezado- 
voljstva "novopečenih" Zadrana, kada u, inače komplici- 
ranoj i nesređenoj, zemljišnoj problematici, pokušavaju 
ponešto uraditi da tada naiđu na nerazumijevanje i od- 
bojnost djelatnika u poglavarstvu, katastru ili sudu u 
vidu: "molim vas prošlo je vrijeme za rad sa strankama, 
dođite sutra" - a sat pokazuje 11 sati prije podne, ili "što 
ste uporni mnogi "naši" ljudi to još nisu uradili?!", ili, što 
je najgore, "Osigurajte prvo građevnu i uporabnu doz- 
volu pa onda dođite za uknjižbu". Ovaj savjet ili upo- 
zorenje iritira bivše Srijemce, jer je čovjeku normalne lo- 
gike i zdrave pameti nepojmljivo da se danas, traži 
građevnu dozvolu za objekat koji postoji 10 ili više 
godina i na kojem se izredalo 1, 2 a nekada i tri vlas- 
nika. Uz to se naš čovjek izlaže ogromnom i financijskom 
i psihičkom zamoru, a naročito jer je jednom već to sve 

prošao, platio veliki novac za projekat, razna atomska 
skloništa, dozvole, poreze, takse, misleći da radi kuću 
sebi i zauvijek. 

Istodobno je Srbin koji je mijenjao kuću dobio potre- 
bne papire za tjedan dana postavši tako gruntovnim 
vlasnikom nad onim što mu unormalnim prilikama ne bi 
nikada pripalo. 

Dakle za Hrvata vlada birokracija i ono "dođite su- 
tra", a za onoga koji nas je protjerao takve birokracije 
nema. | još nešto. Unatoč napuiku Ministarstva pra- 
vosuđa naše Republike da se priznaju Hrvatima iz Sri- 
jema ovjere potpisa što su ih načinili vojvođanski sudovi, 
sud u Zadru takvu ovjeru odbacuje, upućujući naše ljude 
na sudski postupak kako bi do te provjere došli. To čini 
dodatne teškoće i troškove ionako slabo situiranih naših 
građana. 


Stoga je mišljenje nas - iseljenih i prognanih Hrvata 
iz Srijema da sukladno naputcima Ministarstva pra- 
vosuđa iz Zagreba, ali i slijedom logike proistekle iz ovih 
nedaća da treba terene i obiteljske kuće, zamijenjene sa 
Srbima iz ovih krajeva knjižiti upravo temeljem tog ugo- 
vora o zamjeni, a tamo gdje nije formirana katastarska 
čestica, dodatnom katastarskom prijavom za određenu 
česticu i objekat na njoj. Na taj način, a u dosadašnjoj 
praksi već imamo nekoliko takvih slučajeva, omogućilo 
bi se većini doseljenih Hrvata da legaliziraju svoje kuće 
i terene. 

Htio bih još o jednoj, istina na sreću, ne široko 
rasprostranjenoj pojavi, napisati nekoliko riječi. Primjetna 
je naime, izvjesna, možda i razumljiva u sadašnjem tre- 
nutku i okruženju, sumnjičavost, nevjerica, pa i antago- 
nizam prema  pridošlim Hrvatima _ iz Srijema. Tako 
možemo kazati da jedan _ manji broj starosjedilaca 
pokazuje takova osjećanja i, nešto veći postotak prog- 
nanih_ iz okupiranih područja dalmatinskog zaleđa. 
Premda je to sporadična pojava, ipak zaslužuje da o njoj 
razmislimo ne bi li svojim akcijama utjecali na reduci- 
ranje, ako ne i na potpuno odstranjivanje tih pojava. 

Nesporno je da naši prognanici iz UNP-a zona, 
svjesni činjenice da im je srpski agresor uglavnom sve 
razorio, popalio i opljačkao, teško podnose gubitak ma- 
terijalne osnovice za svoju egzistenciju. Također je ned- 
vojbeno da dobar dio njih još teže prihvaća zbilju koja 
ih tjera da žive po hotelima, izbjegličkim centrima, kod 
znanaca i rođaka, nemajući šansu da se vrate na svoje, 
pa makar i razorene domove. Upravo to želim naglasiti 
kada se radi o sudbini Hrvata iz Srijema, Bačke i Banata 
koji su također sve to prošli. Država bi se zato trebala 
skrbiti i ispuniti obećanja koja im je dala, da će im dati 
povoljne kredite, da će im dati građevinski materijal, 
kako bi podigli nove kuće itd. Isto tako je važna skrb o 
povratku na ognjišta od kuda su naši ljudi morali otići, 
bez obzira radi li se o domaćem dalmatinskom svijetu ili 

o našim Srijemcima, koji imaju iskonsku želju da budu 
svoji na svome. 

Treba kazati još o jednoj pojavi koja je danas dosta 
aktualna bezu obzira koliko je gdje proširena. To je 
netrpeljivost "starosjedilaca" naših hrvatskih Dalmatinaca 
spram "došljaka", tj. naših ljudi. | jedni su i drugi mnogo 
izgubili, budimo toga svjesni, jer su i mnogi domaći ljudi 
morali napustiti svoja ognjišta u Dalmaciji bježeći pred 
nasilnikom. 

Ipak i te stvari treba razumjeti u svjetlu povjesne istine 
da je upravo naš narod u Dalmaciji propatio mnogo od 
tuđina koji mu je nanio tijekom povijesti teške rane. Tu 
se uz strance: Nijemce, Francuze i Talijane, ubrajaju i 
domaći "autonomaši" koji premda Hrvati, radiili su za 
strane interese. Toga ima i danas. Teško je takva čovjeka 
u Dalmaciji koji je u prošlosti doživljavao samo nasilja 
nad sobom uvjeriti da su mu sada došli domaći ljudi - 
Hrvati iz Srijema spram kojih ne bi smio takav biti, jer 
je sudbina tih ljudi u Srijemu bila jednaka njihovoj! 

Dakle, jedni i drugi, starosjedioci i oni došljaci koji 
više to ne žele biti, jer su došli u svoju Hrvatsku, skladno 
i složno trebaju raditi na ostvarivanju zajedničkog sna, 
da dočekaju zajedno jednom slobodnu i cjelovitu našu 
dragu domovinu Hrvatsku! 


Udruga Hrvata Srijemaca u Zadru, 

Ono što nam oslaje neizbrisivo u dušama 

USKRSNI OBIČAJI U SRIJEMSKOJ ŠOKADIJI 

jetetom još bijah. Ipak se dobro sjećam kako se 
nekada u mom kraju, u istočnom Srijemu, dočekivao Usrks 
našeg Spasitelja, među našim Šokcima. 

Uskrsnim je događajima prethodilo, dakako, korizmeno 
doba. 

U mojem mjestu na Savi, na kraju grada, bijaše brdo koje 
i danas narod zove Kalvarijom. Kraj je oko brda bio čisto naš 
- šokački, a i danas se zove Palanka. Četrnaest postaja 
križnog puta polako se uspinjalo uz obronke s jedne i s druge 
strane toga brdašca. Svaka kamenita postaja križnog puta 
završavala je kao kućica, kosim krovom, ispod kojega su se 
nalazila željezna vratašca koja su skrivala pojedini prizor 
križnog puta. 

U vrijeme izvan korizme vrata su na 
svakoj postaji stajala zatvorena, a kada je 
došlo - za nas djecu toliko očekivano - 
korizmeno doba, tada su se vratašca rask- 
rilila na kamenom stupu, poput kakve fan- 
tastična vjetrenjače, a mi smo se djeca di- 
zali na prste ne bismo li opet ugledali 
žuđene prizore Isusove muke. Ta, uvijek se 
to događalo jednom godišnje, pa su nam 
prizori do sljedećeg otvaranja vratašca po- 
lako izblijedjeli. 

Na vrhu brdašca, koje se u povijesti još 
tamo od Kelta spominje kao prajezgra 
grada, nalazila su se tri križa: dva pos- 
trance, s razbojnicima, u obliku slova T, dok je u sredini sta- 
jalo raspeće našeg Spasitelja. I mi djeca s ostalim narodom 
uspinjali bismo se od postaje do postaje k cilju: križu našeg 
Spasitelja. 

To su mjesto na vrhu, uz križeve, ukrašavale žalosne vrbe 
koje su svijale svoje grane k zemlji. Svečana je tišina ovdje 
vladala. Nebo je bilo prozirno i proljetno. Na samom vrhu, 
odmah iza raspeća, nalazila se kapelica u kojoj su obavljeni 
završni obredi ophoda križnih postaja. Tratina oko njih u 
korizmeno je doba, ako je Uskrs dolazio te godine nešto kas- 
nije, bila uvijek zelena i prošarana prvim poljskim cvijećem... 

Brdo Kalvarija postoji i danas, ali zub vremena a i 
događaji učinili su svoje. I kamene postaje križnog puta, bar 
pojedine, još stoje, ali se na njima vratašca više ne otvaraju. 
Naziv Kalvarija ostao je samo za brdo... 

kkk 


Na kraju korizme došao je Veliki tjedan u kojem su se 
održavali uobičajeni obredi u župnoj crkvi i u središtu grada. 
Na veliki petak otvarao se Isusov grob u ckrvi. On i danas 
postoji, a nalazi se skriven u zidu u pravoj pravcatoj spilji. Ali 
cijele godine, sve do toga dana, ona se nije vidjela. Bila je 
zastrta bogatim baldahinom od baršuna koji je gore 
završavao kupolom u obliku krune. Ispod baldahina bilo je 


kamenito uzdignuto podnožje na kojemu su bile tri stolice, 
takozvani sedes. Mi bismo znali da iza baldahina počiva ni od 
koga viđen i dobro sakriven naš dragi Isus, osamljen i 
napušten od ljudi, pateći za naše grijehe, posve nevin. Ali se 
nitko od nas djece nije usudio da tijekom cijele godine po- 
gleda malo iza baldahina. 

A mogli smo, bili smo ministranti. 

I kada bi se, konačno, nakon obreda na Veliki petak spilja 
otvorila, imali smo mi djeca što vidjeti: u mnoštvu raznobo- 
jnih svjetala, čija je boja dolazila od stakalaca kojima je 
spilja bila obložena, sinuo je u punom sjaju ISUSOV GROB! 

Pa i danas kad se toga sjetim, ne mogu to usporediti ni s 
čim drugim viđenim negdje drugdje. U stvari, ona raznobo- 
jna stakalca optočila su nešto što se samo kao obris nazivalo 
iza njih: na vrhu spilje stajao je bogato os- 
vijetljeni križ preko njega bilo je prebačeno 
platno - simbol uskrsnuća. S obje su strane 
ispod križa stajala dva anđela pognutih 
glava, u prirodnoj veličini, velikih krila, na 
kojima su se u duginim bojama pretapala 
ona raznobojna stakalca. A u donjoj niši, u 
samom udubljenju, ležao je na isti način os- 
| vijetljen naš dragi Spasitelj. 

Njegovo je tijelo mirno počivalo u 
grobu. S obje strane groba su stajala dva 
rimska vojnika s kacigama i kopljima, a nas 
su djecu posebno privlačili. Ali, osim te 
mrtve straže vojnika koji su čuvali našeg 
umrlog Spasitelja, stajalo je još nešto uza 
sam ulaz u Isusov grob, za što isto tako nisam čuo da bi se 
negdje drugdje održavalo. 

Bila je to POČASNA STRAŽA živih ljudi - nas djece! 


Obučeni u srijemske šokačke nošnje, bogato izvezenih bi- 
jelih košulja i "šlinganih" gaća, s crnim prslucima i trobojni- 
com oko pasa, čuvali smo našeg dragog Isusa ozbiljnošu 
odraslih vojnika. I koplja smo imali, na kojima se vijorila 
naša trobojnica. 


\ 
dA 


I smjene su bile organizirane: cijeli dan na Veliki petak 
sve do kasno u noć, i drugi dan, na Veliku subotu, do 
uskrsnuća koje se slavilo poslije podne. Imali smo i zapovjed- 
nika straže koji nas je sa svojom ophodnjom smjenjivao 
svakih pola sata. Bio je to obično najstariji ministrant koji je 
već išao u gimnaziju. Službu smo obavljali pozorno i 
savjesno. U stavu mirno, ukošenih kopalja, ne bismo se ni 
maknuli, unatoč mnoštvu koje je hodočastilo na grob. Za 
razliku od nacrtanih rimskih vojnika koji su čuvali Isusa, ova 
je naša živa straža bila njemu u počast. Zato smo tu dužnost 
zdušno obavljali. 

Skoro USKRSNUĆE našeg Spasitelja živo je bilo u našim 


dušama. 


Juraj Lončarević 

Douke o jeziku 


POUKE O JEZIKU 


MOLITVA ZA HRVATSKU 


Razorena moja domovina sva je. 
Tenkovi u žitu 

Mjesto pjesme cvrčka. 

Porušene crkve, tornjevi i zvona. 


Oprosti mi, Kriste, 

Što bez nade stojim. 

Što umjesto sjaja u očima mojim 
Vidiš samo suze. 


Klečeći Te zato i suzama molim. 
Utješi moj narod 

Domovinu moju 

Prijatelj nam budi. 


HRVATSKA JE BILA ZABRANJENA PJESMA 


Hrvatski sam se opraštala s majkom 

Kad sam posljednji put stajala na kućnom pragu. 
Hrvatski smo pjevali Božićne pjesme 

u najčarobnijoj noći. 

Hrvatski se sjećam svih radovanja iz djetinjstva. 
Hrvatski pamtim, hrvatski dišem, 

hrvatski čeznem za mojim selom. 

Hrvatski plačem za mojom Hrvatskom. 

Hrvatski proklinjem 

Hrvatski se nadam da ću opet čuti zvona 

s porušenog tornja moje crkve. 

Hrvatski znam da ću ponovo doći na moju livadu. 
Ove sam godine na tuđem grobu 

oplakala moju majku. 

Hrvatski, jer me drugačije ne bi razumjela. 
Hrvatski molim Svevišnjega za moju Domovinu. 
Hrvatski se divim hrvatskim vojnicima. 


U ovim krvavim danima, na kraju križnog puta moje 
Hrvatske 


uzvikujem 
Nikada više da se ne dogodi 
da ne smijemo govoriti i pjevati hrvatski. 


Ljubica Kolarić-Dumić 


(Iz knjige Taj hrvatski, 
Školske novine, Zagreb, 1992., str. 270.) 


Pročitali sm za Vas 


KNJIGA MILANA BIČANIĆA "SRIJEM, KRVAVO 
KRILO HRVATSKE" 


SVJEDOČANSTVO 
KALVARIJE SRIJEMSKIH 
HRVATA 


Knjiga je svjedočanstvo, povijest, kronika stradanja 
Srijemaca. 

Poslije promocije na kojoj su bili nazočni najviši 
dužnosnici hrvatskog političkog i kulturnog života, svjet- 
lost dana ugledala je knjiga dr. Milana Bičanića "Srijem 
krvavo krilo Hrvatske", u izdanju zagrebačke "Mladosti", 
na 365. stranica stvrdim povezom. Stigao je autor i do 
predsjednika Hrvatske države dr. Franje Tuđmana, za- 
jedno s izaslanstvom ZIHV-a. U ožujku mjesecu 1995. 
Večernji list" je objavio feljton iz pera autora ovih re- 


Krenuli su i razgovori za novine, televiziju a u svima 
je jasno kazano da je Srijem stvarno krvavo krilo Hrvat- 
ske, da su Srijemci grana hrvatskog stabla, i to žilava 
grana, koja je uspjela opstati na vjetrometini povijesti. 
Nažalost, kako ističe autor, sada je javna riječ jedini 
način na koji se može pomoći srijemskim Hrvatima, koji 
su riješili opstati i ostati na svome. 

Knjiga prati genezu velikosrpskog zločina, njihovu 
ideologiju i strategiju prisvajanja tuđeg koja nije od 
danas. Knjiga je i svjedok zločina u zaleđu rata protiv 
Hrvatske. Dijelovi knjige kao onaj o etničkom čišćenju u 
Srijemu i srpskim logorima, mogli bi poslužiti kao argu- 
mentirana optužnica na sudu za ratne zločine u Hagu. U 
knjizi su izjave i svjedočenja, dokazi o teroru u Srijemu. 


No, knjiga nije uperena protiv srpskog naroda. To je 
mali kamenčić u veličanstvenom mozaiku povijesti hrvat- 
skog naroda. Ona je i opomena da se ne zaboravi kal- 
varija srijemskih Hrvata. Osim u knjižarama "Mladosti" 
knjiga se može naručiti s popustom kod autora na tel. 
01/194-254. 


B. Ćavar 


Prodaja knjiga u Sv. Klari 


NOVA KNJIŽNICA U SVETOJ KLARI 


PROGNANI SRIJEMCI 
DAROVALI KNJIGE 


Večernji list 19. 11. 1994. 


U novozagrebačkom naselju Svetoj Klari živi se- 
. damdesetak obitelji prognanih Hrvata iz Srijema koji 
. su ondje našli novi dom. Kako bi pomogli duhovnoj 
k obnovi svoje nove sredine, Ogranak Zajednice prog- 
. nanih Srijemaca dobrovoljnim je prilozima skupio no- 
. vac kojim su kupili knjige vrijedne 5000 kuna za 
: knjižnicu u župnoj crkvi. Knjige su duhovna sadržaja, 
. a namijenjene su svim uzrastima. 
h Prognani Srijemci, istaknuo je prilikom prodaje 
. knjiga Mato Jurić, time žele posvjedočiti da su pri- 
padnici tamošnje župe kojoj će i dalje pomagati. 
: Župnik Stjepan Bakran zahvalio je na ovom vrijednom 
| poklonu. 
B.Ć. 


STRELOVITE VIJESTI 


Zagrebački ogranak Zajednice izbjeglih i prognanih 
Hrvata iz Vojvodine i ove godine u korizmeno vrijeme, 
25. 03. organizirao je akciju dragovoljnog darivanja krvi. 

SJEĆANJA 


| Srijemci su branili 
Herceg-Bosnu 
umjesto 

Dunava » Neretva 


ponosom ističem dragovoljce iz Srijema, koji 
su podjednako branili Hercegovinu i Slavoniju, Dalmaciju i 
Banovinu. 

Dok prebirem po mislima, u meni odjekuju topovi iz bitke 
za dolinu Heretve, svibnja 1992. Naviru sjećanja i spoznaja 
da je nas Srijemaca bilo svugdje. Novinarski i ratni put me 
vodio kroz Čapljinu, nedaleko od same obale Neretve, te 
zelene hercegovačke ljepotice, koja je tada bila prva crta 
obrane od četnika. Prolazeći, čuo sam moj nadimak iz djetin- 
jstva i nisam vjerovao ušima a kasnije ni očima. Trojica mo- 
jih Beščana, u maskirnim odorama i s oznakama Hrvatskog 
vijeća obrane Herceg-Bosne, smijući, dozivali su me. 

Dragovoljci HVO-a, došli su na hercegovački krš, odakle 
im roditelji vode podrijetlo, da pomognu djedovini, kad joj je 
najteže bilo. Na kratkom odmoru su, jer bradate spodobe sa 
one strane Neretve, stalno pucaju na pitomi hercegovački bi- 
ser. 

Cmiljko je iz Beške u Austriju otišao raditi prije početka 
rata u Hrvatskoj. Kad je zapucalo, od zarade je kupio sebi 
oružje i opremu i došao u hrvatsku Gardu. Najviše je ratovao 
po istočnoj Slavoniji, kod Vukovara i Osijeka. Tamo su s 
druge strane, kao mobilizirani pripadnici jugoarmije bili 
naši Srijemci. Priča kako je neke gledao kroz dvogled, neke 
Beščane je ciljao i kroz snajper, ali nije mogao pucati iako je 

* vidio da pale i pljačkaju, ubijaju sve što je hrvatsko. Kazuje 
zgodu kad su gardisti okružili četničku skupinu "specijalaca" 
u kojoj su bila trojica Beščana, Srba koje je poznavao. 
Ubacio im se u radio-vezu i kazao da drugi put dođu bolji čet- 
nici. Cmiljkovi roditelji su podrijetlom iz Hercegovine, sad 
brani svoju djedovinu. 


Ivičin brat je bio zatočen u srpskim logorima kao hrvatski 
policajac, a on je s dragovoljcima iz Virovitice, gdje su nje- 
govi doselili došao u HVO, jer i on je iz Hercegovine. Dok je 
bio u Beški, sa skupinom momaka nije bilo "Dinamove" utak- 
mice a da oni ne odu na nju. Sad se igraju neke žešće igre, 
ratne. "Dinamovi" navijači postali su žestoki borci. Seoski 
mangupi su prkosno stali srcem protiv četnika i zaustavili ih. 
Baš tu, na hercegovačkom kamenu, srpska aždaja slomila je 
zube. Čuo sam priču kako je Miroljub, Srbin i vlasnik 


omiljene kavane u Beški, među četnicima bio u Mostaru. E 
neće ga više biti. A bio je ljubazni konobar u kavani gdje smo : 
često dolazili. Eto s kim smo živjeli. No, Ivica se dalje smiješi 
našim dosjetkama. 

Marijan je Hrvat s Kosova, nestašni momak sada nosi 
snajper. Došao je zbog prijatelja s kojima je dosta pića 
popio. 1 njegovi su zamijenili kuću u Virovitici, a on umjesto 
svog Dunava, gdje je dane provodio sada gleda Neretvu. 
Počele su priče i sjećanja na dunavsku obalu, prekinuli su ih 
pucnji i topnički plotuni s druge strane. Momci su morali na 
položaj. 

Rat se smirio, malo poslije našeg susreta momci su se 
iskazali u akciji protjerivanja četnika iz doline Neretve; 
poslije su se vratili u Hrvatsku. Marijan se oženio i živi 
obiteljski život, Ivica vodi kavanu a Cmiljko se vratio raditi u 
Austriju. Ja sam nastavio ploviti svojim novinarskim 
Dutovima a u bilježnici povijesti ostade zapisano: Srijemci su 
branili Herceg-Bosnu. 


Ovo sam kazivao i Peri Mariću, koji živi u Virovitici, a 
sreo sam ga u centru Širokog Brijega. Došao čovjek trgovati 
u Hercegovinu, a rodom je iz Stoca. I u miru i u ratu Srijemci 
pomažu svakom hrvatskom kraju. A i ima nas svagdje... | 


B. Cavar 

Ono što se čini za Srijemce 


ZVONO I RASPELO DAR SRIJEMCIMA 


rognani Hrvati iz Srijema koji 
P- u selu Zvonimirovo, neda- 

leko Suhopolja u virovitičko-po- 
dravskoj županiji našli svoj novi 
dom, ovih dana, točnije 11. ožujka 
s velikom zahvalnošću dočekali su 
istaknute stručnjake poljoprivredne 
znanosti. 

Agronomski fakultet Sveučilišta u 
Zagrebu, Zajednica prognanih i izb- 
jeglih Hrvata iz Srijema, Bačke i Ba- 
nata, Pokret prijatelja prirode "Lijepa 
Naša" i Virovitočko-podravska žu- 
panija bili su organizatori skupa u 
Zvonimirovu, održanog uz potporu 
Ministarstva poljoprivrede i šumar- 
stva pod nazivom "Agronomi za 
Hrvate virovitičkog kraja prognane 
iz Srijema". 

Skupu su bili nazočni doministar 
poljoprivrede Ivan Juroš dipl. ing. u 
ime Zajednice predsjednik Franjo 
Orlović, = predsjednik skupštine 
Vlatko Fijala, dopredsjednik Petar 
Marić, tajnik _ Mato Jurić, u ime 
Agronomskog fakulteta dekan prof. 
dr. sc. Frane Tomić, prodekan Prof. 
dr. sc. Ferdo Bašić, Prof. dr. sc. 
Josip Borošić. U ime "Lijepe Naše" 
skup je pozdravio dr. sc. Luka Štili- 
nović. Znanstvenici svojim savjetima 
žele pomoći Srijemcima u prilagodbi 
novom podneblju kako bi proizvodili 
bolje i više. 


Mještani su pozdravili doministra 
poljoprivrede i šumarstva Ivana 
Juroša koji je upoznao nazočne o 
mjerama koje Ministarstvo i Vlada 


čine na _ oživljavanju obiteljskog 
gospodarstva. 
Ministarstvo nije — zadovoljno 


onim što su do sad učinile županije 
u pogledu davanja državnog zem- 
lišta u zakup i otkup rekao je 
doministar Ivan Juroš istaknuvši da 
je županija virovitičko-podravska od 
52.000 hektara kojima raspolaže do 
sad svega 101 hektar dala u zakup. 


Uz stručne savjete profesora 
Agronomskog fakulteta potrebno je 
osobito istaknuti glavne sponzore 
ove akcije: Institut za oplemenjivanje 
i proizvodnju bilja iz Zagreba koji je 
mještanima Zvonimirova poklonio 
zvono za crkvu i Agro-obrtničku 
banku iz Zagreba koja je poklonila 
veliko umjetničko raspelo za crkvu. 


Prvi zvuci zvona nagnali su suze 
mnogim mještanima jer od dolaska 

iz Srijema nisu čuli odjek zvona u 
svome selu. Jedna od nazočnih žena 
nam je kazala, kako je svaki da u 
podne slušala radio, kako bi iz etera 
čula zvuk zvona. Zvono iz tvornice 
Top-Kerestinec, koje je salio stari 
majstor Viktor Šikić župniku župe 
Gradina, kojoj pripada _i selo 
Zvonimirovo, velečasnom Stjepanu 
Biberu predao je direktor Instituta 
dr. sc. Josip Kolić a raspelo gosp. 
Rudolf Đurđević. 


Svoju plemenitost pokazale su i 
iz Zagreba 


tvrike: Interagra d.d. 


koja je poklonila razno sjemenje u 
vrijednosti 3000 kuna, — pred- 
stavništvo nizozemsko — američke 
tvrtke Royal Sluis koje je darovalo 
razne vrste sjemena povrća, Ratar- 
stvo-Dorada "Hercegovae d.d." iz 
Hercegovca koje je darovalo 1000 
kilograma — sjemenskog krumpira. 
Pioneer Sjeme d.o.o. iz Zagreba 
darovalo je svakom kućanstvu sjeme 
za sjetvu jednog jutra kukuruza, a 
Sjemenarna_ Zagreb d.o.o. razne 


vrste sjemenja u vrijednosti 3000 
kuna, Podravka iz Koprivnice  - 
sjeme  povrtarskih kultura.  Poljo- 
privredni institut Osijek 300 kilo- 
grama  sjemenskog kukuruza te 
Voćarski centar Zagreb - 25 sadnica 
voća. 

Dekan ' Agronomskog fakulteta 
osobito se zahvalio prodekanu prof. 
dr. sc. Ferdi Bašiću, predsjedniku i 
tajniku Zajednice Franji Orlović i 
Mati Jurić, župniku Stjepanu Biber i 
predsjedniku mjesnog odbora 
Zvonimirovo Đuri lIvšiću, koji su 


uložili veliki trud za uspjeh ove ak- 
cije, te obećao da ovo neće biti zad- 
nja akcija ovakva sadržaja. 

Treba istaknuti da su mještani 
Zvonimirova širokogrudno dočekali 
goste. Oni su osjetili zahvalnost i 
toplinu srijemske duše. 

Cijelu akciju popratili su novinari 
Hrvatske televizije i Večernjeg Lista. 


Mato Jurić 


———— 


Interview 


RAZGOVOR SA ANTUNOM PLIVELIĆEM, 
PRIVREDNIKOM: 


RASELJENOST JE 


NASA PREDNOST 
U BIZNISU 


Ljudi poljodjelci imaju realnu perspektivu, 
turizam je budućnost Hrvatske, a za to treba 
hrana. Srijemci nositelji preokreta u poljodjel- 
stvu. 

Razgovor sa Antunom Plivelićem, poduzetnikom i do- 
natorom Zajednice prognanih i izbjeglih Hrvata iz Sri- 
jema, Bačke i Banata, vodili smo na prvu obljetnicu nje- 
govog poduzeća "Paf-citrus", odnosno "Paf-promet" u Za- 
grebu. Možda je dostatno kazati da je on među pet na- 
ivećih u hrvatskom poduzetništvu glede prometa voća i 
povrća. Negdašnji Hrtkovčanin, već dugogodišnji Za- 
grepčanin, govorio nam je o problematici privrednika ali 
i o politici i Srijemcima. 

* Kako iz Vašeg kuta gledate na gospodarske 
teškoće? 


Gledam optimistički. Prije 18 godina došao sam iz 
Hrikovaca u Zagreb, te bio zadivljen time da su naši Sri- 
jemci ovdje uspjeli, a bilo je oko 150 obitelji samo iz 
Hrtkovaca. Počeo sam raditi u slovenskom poduzeću iz 
Portoroža kao ekonomist, jer ja sam došao kao formiran 
komercijalist. Na mene je djelovalo oduzimanje zemlje 
mojoj obitelji, to je utemeljilo moj osjećaj za opstanak, 
te povlačim paralelu s današnjom sudbinom Srijemaca. 
Prije svega, to su radni ljudi, čiste savjesti, što je važan 
element koji se spaja s uspjehom u životu. 

* Kako okupiti naše ljude raseljene po Hrvatskoj, te 
ih na gospodarskoj osnovi povezati, kako stvarati 
prihod? 


Ja našu raseljenost vidim kao prednost. Uz povezi- 
vanje ljudi i informiranje o biznisu, osim poznavanja, tu 
su i rodbinske veze. Recimo relacija Virovitica- Omiš. 
Treba hrabrije organizirati poljoprivrednu proizvodnju, 
jer ima onih koji će pomoći. Srijemci koji žive po gra- 
dovima, snašli su se ali žale za selom. Posebice ljudi na 
zemlji imaju realnu perspektivu, turizam je budućnost 
Hrvatske, a za to treba proizvodnja hrane. Pošto su Sri- 
jemci još ranije svoju robu plasirali u Hrvatsku, tom su 
tržištu bliži, jer u poljoprivredi su našli sebe. Oni su 


nositelji novog pokreta i preokreta u poljodjelstvu. Zem- 

lja za nas nije samo sredstvo za život, već i ljubav. 

* Ali od ljubavi se ne živi, kako će čovjek koji je 
ostao bez ičega, bez sredstava, nešto napraviti u 
poljoprivredi? 


Kreditima. Očekuju se novi zakoni o zadrugarstvu, po 
zapadnom uzoru. Organiziraniju proizvodnju i plasman 
će pratiti i banke, s kreditima za repromaterijal i strojeve. 
Recimo, Talijani imaju zajednički strojni park koji pojed- 
incima iznajmljuju, te je spriječeno da na malo zemlje 
ima puno strojeva. Uz zajednička skladišta, komore i or- 
ganiziranu prodaju, konkurentni su. Kod nas bi država 
trebala biti korektna spram poljodjelaca, u davanju zem- 
ljišta i kredita. lako imamo potporu od vrha hrvatske 
vlasti, stvari se sporo odvijaju na terenu. Samo u slavon- 
sko-požeškoj i bjelovarsko-bilogorskoj županiji imaju 


razuman pristup ovome. Treba samo po županijama 

sprovoditi zakon. Tko ne može u poljodjelstvo, ima 

privrednu inicijativu, obrt. Po zadnjim podacima iz 

ZIPHV, imamo 150 pravnih subjekata, registriranih. 

* Jedan ste od pobornika pokretanja glasila Zajed- 
nice, na koji način u vodstvu Zajednice planirate 
osigurati potrebna materijalna sredstva da bi 
glasilo moglo kontinuirani izlaziti? 


Da bi u ovoj važnoj zadaći uspjeli u ime Zajednice 
obraćam se svim poduzetnicima, imućnim zemljorad- 
nicima, svim Srijemcima koji su raspršeni diljem svijeta i 
svima koji su u mogućnosti da svojom materijalnom pot- 
porom osiguraju uvjete da ovo glasilo može redovito 
izlaziti i da može doći u svaku obitelj koja je na bilo koji 
način povezana sa Srijemom. 

B. Ćavar 

Poezija 


U ZAGREBU ODRŽANO VEČE 
POEZIJE SRIJEMACA 


STIHOVI 

PRKOSNI 

SRIJEMU 
HRVATSKOM 


Predstavljena poezija Marka Kljajića i Ljubice Kolarić- 
Dumić, uz nastup poznatih hrvatskih umjetnika i Srije- 
maca sa svih strana 


prostorijama "Tribine grada Zagreba" na 
zagrebačkom Kaptolu, 17. ožujka 1995. održano je prvo kul- 
turno veče posvećeno Srijemu i Srijemcima. U organizaciji 
ZIPHV-a, svoje pjesme predstavili su: Ljubica Kolarić- 
Dumić, pjesnikinja iz Rijeke, podrijetlom iz Kukujevaca i 
prečasni gospodin Marko Kljajić, župnik iz Petrovaradina. 
Uz nazočnost i izvedbe umjetnika iz Rijeke i Zagreba, veče su 
uwveličali i visoki gosti, te puna sala posjetitelja. 


Pjesničko veče posvećena Srijemu. 17. ožujka 1995. 


Poslije pozdrava voditelja, prof. Jurja Lončarevića, riječ 
je uzeo Franjo Orlović, pozdravljajući nazočne ispred 
ZIPHV-a. On je naglasio da Srijem ovo zaslužuje, jer Srijem 
nije samo zemljopisni pojam, već je on duhovno ozračje i kul- 
tura. Zato poslije knjige "Srijem krvavo krilo Hrvatske", do- 
lazi knjiga "Antologija hrvatske riječi o Srijemu", pa knjiga 
"Hrvatska kalvarija Srijema", pjesnik Ivan Bonus sprema 
svoju knjigu, a sve u nastojanju da se o Srijemu piše i govori, 
jer ga ne možemo zaboraviti. 


Prof. Juraj Lončarević je iznio povijesne čimbenike o 
istočnom Srijemu, kazavši da su Hrvati u Srijemu stoljećima 
ostavljali tragove postojanja, a da su od većinskog naroda 
postali manjina koja je doživjela kataklizmu. On je upitao 


U prostorijama "Tribine grada Zagreba" 17. ožujka 
1995. 


e mer 


gdje ima srpske narodne nošnje u Srijemu i Slavoniji, a svako 
hrvatsko selo ima svoju. 

Naglašenojje, uz povjesne činitelje, da se o Srijemcima u 
Hrvatskoj treba skrbiti, ne samo materijalno, već i duhovno, 
kroz obrazovanje, kulturu, jezik, da naši ljudi istinski 
upoznaju svoje nacionalno biće i njegove korjene. 

Salom su odzvanjali stihovi vlč. Marka Kljajića, iz usta 
Ede Peročevića, glumca HNK Zagreb, a o pjesniku je govorio 
i prof. Lončarević. No, najviše je od publike bio prihvaćen 
svojim nastupom prečasni Marko Kljajić, izborom iz svojih 
stihova, objavljenih u knjizi "U istini trećeg dana", te kasnije 
svojim putopisom iz okupirane Baranje, u kojima se kaže da 
je Baranja lijepa, ali je danas tužno u njoj. 

O poeziji Ljubice Kolarić-Dumić, pjesnikinje koja živi u 
Rijeci, govorila je prof. Katica Čorkalo iz Vinkovaca, a svoje 
stihove "U pohode zavičaju", pjesnikinja je osobno govorila. 
Na kraju su Marko Kljajići Ljubica Kolarić-Dumić dojmljivo 
govorili o svojoj poeziji i golgoti hrvatskog naroda u Srijemu. 

Treba spomenuti i poznate umjetnike koji su svojim nastu- 
pom začinili umjetnički dojam večeri. Pavica Gvozdić, pijan- 
istica iz Zagreba, Olga Šober, prvakinja opere HNK Ivana pl. 
Zajca, Rijeka, Bojan Šober, prvak opere iz Rijeke, Marijo 
Šimunović, gitarist iz Rijeke, kao i Edo Peročević, glumac 
HNK Zagreb. 

Poslije kulturne večeri, društvo se okupilo u "Kaptolskoj 
kleti", sabirajući dojmove, vidjelo se tu i Srijemaca koji žive 
u Virovitici, Osijeku, Rijeci, mladih i starih, zadovoljnih. 


Tekst i snimke: 
Boris Čavar 

ONO ŠTO DRUGI PIŠU O 


NAŠIM KRAJEVIMA... 


Donosimo napis iz "Hrvatske domovine", časopisa 
što izlazi na hrvatskom jeziku u Hamburgu (Br. 2, 
1995). U ovom prilogu što ga priopćujemo našim 
čitateljima svatko može dovoljno razumjeti, da kada 
se radi o našem heroju, gradu Vukovaru, mnoge bi 
od "mjerodavnih" kod kuće i vani trebalo pozvati na 


: odgovornost. ' 


VUKOVAR UPOZORAVA 


Pismo predsjedavajućem Vijeća sigurnosti UN 
RECITE ŠTO STE VIDJELI U RAZORENOM GRADU 
H. E. Madeleine Albright, predsjedavajuća Vijeća sigurnosti UN 


: New York 


Vaša Ekselencijo, pišem Vam u ime 40 tisuća vukovarskih 


ć prognanika. Vi ste bili u Vukovaru. U jutro na dan Vašeg posjeta 


sablasnom gradu sreli ste najtužnije od tih ljudi - majke koje su 
morale ostaviti svoju djecu u Vukovaru i od tada nemaju vijesti o 
njima. Ovim pismom želim Vas podsjetiti na obećanje koje ste im 
tada u Zagrebu dali. 

Jedan je građanin Vukovara izjavio: "Dante je bio amater, pisao 
je o paklu, a nije vidio Vukovar". U tri mjeseca, dok je bespomoćni 
grad bio nemilosrdno razaran teškom artiljerijom, djeca koja su se 
rađala u podrumima umirala su u tami dok su starija djeca osi- 
jedila, ili su prestala govoriti, a mnogi boluju i danas od bolesti 
koje liječnici ni danas ne mogu objasniti i izliječiti. General Mladić 
obećao je Sarajevu istu sudbinu i to nije bila samo prazna prijetnja. 

Kada je Vukovar pao, pobjednici su stupali noseći crnu zastavu 
s lubanjom i prekriženim kostima, pjevajući da će ubijati Hrvate 
kako bi zadovoljili svoje vođe. Kolona prognanih izlazila je tri dana 
iz grada. Ali nisu izašli svi. Nekoliko se tisuća od tih još i sada 
smatra nestalima, njihove su Vas majke molile za pomoć i tražile 
su pomoć od vlada i međunarodnih humanitarnih organizacija i po- 
jedinaca, ali uzalud. One će noćas po 1095. put poći na spavanje 
sa zebnjom od novog dana, koji im može produžiti agoniju ili ubiti 
nadu viješću da im je dijete mrtvo, Ipak, nadu im bude neke vijesti 
da ima živih među nestalima, da rade kao roblje u srpskim radnim 
logorima, da su pokršteni, da su živi. 

Jedina osoba koja može objasniti i reći istinu je Hitler naših 
dana, kako je predsjednik Clinton nazvao Miloševića. Istina se neće 
saznati bez snažnog pritiska na Miloševića. Mi računamo sa 
snagom Vašeg sadašnjeg položaja, s jasnoćom i autoritetom Vaših 
dosadašnjih nastupa, a najviše s Vašim sjećanjem na Vukovar koji 
ste posjetili s obećanjem koje ste majkama dali da ih nećete zabo- 
raviti. Ekselencijo, kakav svijet gradimo, ako su ratni zločinci 
pretvoreni u pregovarače, ako je zemlja agresor nagrađena 
ublažavanjem sankcija i obećanjem da će zadržati osvojeno. Hoće 
se mir s agresorom, a nitko ne spominje žrtve i nestala. 

Molimo Vas, pomognite da se otkrije istina, da se mrtve pok- 
Opa, a žive spasi. Majke Vukovara čekaju Vaš odgovor. One ne 
znaju ni jednu drugu bolju adresu od Vaše, na koju se mogu obra- 
tii. U ovaj petak, 18. studenog, pred Tribinu: Svjedočanstva rata 
- Vukovar to su njegovi ljudi i spomen misu za Vukovar, u trećoj 
obljetnici njegova pada, okupit će se vukovarske majke i snimiti 
"Poruku za Madeleine Albright", koju ćemo Vam poslati putem vele- 


. poslanstva SAD u Zagrebu. 


Molim Vas, recite 18. studenog svijetu što ste vidjeli u Vuk- 


. Ovaru. 


Primite izraze najdubljeg štovanja, 


dr. Zvonimir Šeparović, predsjednik Hrvatskog 
žrtvoslovnog društva 


SRIJEMSKI MASKEM- 
BAL, A U ZAGREBU 


a sve katolike svijeta pa i za srijemske Hrvate "čis- 
/ tom srijedom" ili "pepelnicom" počinje korizma koja 
potječe od lat. riječi "kuadrages" što znači "četrde- 
seta", a označava četrdeset dana duhovne pripreme za 
Uskrs i sastoji se u postu, molitvi, pokori i uzdržavanju 
od svih oblika bučnog slavlja. U Srijemu bi u korizmeno 
vrijeme utihnule harmonike i tamburice, a djevojke i 
momci ne bi u kolu plesali, već bi igrali razne jed- 
nostavne igre bez glazbe kao "jedan od više" i sl. Ali dan 
uoči korizmenog posta bile su poklade, fašnik s 
maškarama, maskenbalom, karnevalom. Prema nekim 
povjesničarima riječ karneval potječe od lat. uzvika carno 
vale - meso zbogom pa je u skladu s njim i hrvatski 
naziv mesopus ili pak od lat. izraza carrus navalis što 
označava lađu na kolima koja su išla na čelu pokladne 
povorke. 

Srijemskim ulicama su se na sam dan poklada kretale 
maškare u povorkama, grupicama i pojedinačno, veselile 
se, pjevale, svirale, podvriskivale, "napadale" prolaznike 
i ulazile u kuće na "krofne" i čašu dobrog vina za još 
bolje raspoloženje, da bi se bučno veselje nastavilo na 
maskenbalu. Tako su mladi iz Srijema koji sada žive i 
rade u Zagrebu, i ove godine 24. veljače priredili u 
restoranu "Globus" na Zagrebačkom Velesajmu veoma 
uspješni bal pod maskama. Brojne maškare i posjetitelji 
stopili su se u jedinstvenu veselu bučnu skupinu koja je 
pjevala, plesala i ludovala cijelu noć. Uz prigušena svi- 
jetla i glasnu glazbu, moglo se nešto pojesti i popiti, a 
bilo je i neizostavnih pokladnih krafni. 

Za ugodne trenuike i dobro raspoloženje pobrinuli su 
se: domaćin voditelj Vicko, Gato negro, Paganini band, 
tamburaši iz Bjelovara, podrijetlom iz Srijema, Graničari 
stari i popularni pučki pjesnik Slankamenac Ivan Bonus. 
U bogatom programu može se istaknuti ples s 
narančama, tombola i najatraktivniji dio večeri, koji je 
privukao pozornost svih prisutnih izbor najboljih maski. 
Organizatori su pripremili mnoga ugodna iznenađenja i 
brojne vrijedne nagrade kao putovanje u Veneciju na na- 
ipoznatiji europski karneval, sedmodnevni boravak u 
Costa Bravi za dvije osobe i dr. Prva nagrada dodijeljena 
je "Vikinzima", a za najbolju dječju masku proglašena je 
"torta". Veoma maštovite maske bili su: "anđeli i vrag", 
"princeze", "klauni", "srce", "sat", "buba mara", "rimljanin", 
žene odjevene u muškarce, a muškarci u žensku odjeću, 
"trudnice", maske nagaravljenih i efektno _našminkanih 
lica. Svaki posjetitelj je dopustio da mu mladi iz Srijema 
na ulazu u dvoranu nacrtaju mali crtež na lice kako bi 
mogao sudjelovati u balu pod maskama. 


Na maskenbal su došli i ugledni gosti iz Subotice, 
predsjednik DSHV-a mr. Bela Tonković sa suprugom, za- 
tim predstavnik bokeljskih Hrvata, Josip Pečarić sa supru- 
gom, predsjednik Podunavskih Hrvata g. Zvonko Cvijin, 
predsjednik Zajednice izbjeglih i prognanih Hrvata g. 
Franjo Orlović i brojne Hrvatice i Hrvati iz Srijema, Bačke 
i Banata doseljeni u Zagreb, Viroviticu i druga mjesta 
diljem Hrvatske. 


Bila je to divna prilika za ponovni susret dragih ljudi, 
snažan stisak ruke, čvrst zagrljaj, poljubac i poneku 
SUZU... Valerija Marija Rendulić 

Vratit ću se, zemljo 


A kada se vratim... Slavit ćemo, Zemljo. Zimu ću odabrati za povratak 
Otopit ću snijeg suzama, a ispod snijega bit ćeš samo Ti... 
Ni jedna travka. Ničija stopa. Ništa između nas. Samo Ti i ja, Zemljo. 


I kad Te ugledam pred sobom onakvu... Zagrlit ću Te... I više neću otići, 


Ljubica Kolarić-Dumić 


ADRESA: 


* GODIŠNJA PRETPLATA ZA TUZEMSTVO: 70 Kn + GODIŠNJA PRETPLATA ZA INOZEMSTVO: SAD-40 USD + KANADA-50 CAD * AUS- 
.TRALIJA-50 AUD + JUŽNA AMERIKA-40 USD + AUSTRIJA-350 ATS * FRANCUSKA-160 FRF < NJEMAČKA-50 DEM + ŠVEDSKA-170 SEK + 
. ŠVICARSKA-45 CHF * NIZOZEMSKA-58 NLG * BELGIJA-900 BEF » DEVIZNI RAČUN BROJ: 700100-280-3798887, Agro-Obrtnička banka, Za- 
. greb, za ZIPHV » ŽIRO RAČUN ZA PLAĆANJE U KUNAMA: 30101-678-81984, ZAP Zagreb + 

* CIJENA OGLASA » 


Jedna riječ - 2 Kn / za inozemstvo 5 Kn » CIJENA REKLAME U BOJI: cijela stranica - 500 DEM: 1/2 stranice - 250 DEM; 1/4 stranice - E 


150 DEM; 1/8 stranice - 80 DEM + CIJENA REKLAME U CRNO BIJELOJ TEHNICI: cijela stranica - 200 DEM; 1/2 stranice - 100 DEM; 1/4 | 
: stranice - 50 DEM; 1/8 stranice - 25 DEM 


